Source: http://docplayer.hu/2611106-Argus-szemek-foldes-adam-kameras-terfigyeles-magyarorszagon.html
Timestamp: 2017-10-20 16:27:31
Document Index: 10158144

Matched Legal Cases: ['bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ']

ÁRGUS SZEMEK. Földes Ádám KAMERÁS TÉRFIGYELÉS MAGYARORSZÁGON - PDF
ÁRGUS SZEMEK. Földes Ádám KAMERÁS TÉRFIGYELÉS MAGYARORSZÁGON
Download "ÁRGUS SZEMEK. Földes Ádám KAMERÁS TÉRFIGYELÉS MAGYARORSZÁGON"
1 Földes Ádám ÁRGUS SZEMEK KAMERÁS TÉRFIGYELÉS MAGYARORSZÁGON Az 1990-es évek végére a technológiai fejlôdés olyan szintet ért el, hogy az ember életének minden szférája teljesen ellenôrizhetôvé vált, a génkészletétôl kezdve a legszemélyesebb közlésein keresztül pillanatnyi tartózkodási helyének megállapításáig, ezáltal pedig teljesen kiszolgáltatottá vált a róla gyûjtött információk birtokosainak. A következôkben ennek a változásnak egy apró részletével, nevezetesen a közterületi kamerás térfigyelô rendszerek magyar viszonyok közti mûködésével foglalkozom. Nyugat-Európában a kamerás térfigyelés már a hatvanas években, körülbelül a videotechnikával egy idôben jelent meg, annak közbiztonsági célra történô, ipari méretû felhasználása azonban néhány korábbi példát, így Stockholm belvárosának hetvenes évekbeli bekamerázását leszámítva csak a kilencvenes évek elején jelent meg. Magyarországon szintén akkortól terjedtek el a kamerás térfigyelô rendszerek, de a nyugati országokhoz képest ma is nagyságrendekkel kevesebb kamera mûködik nálunk. 1 Ez annál is inkább szerencsés, mivel a kamerás térfigyelés magyar szabályozása még korántsem tökéletes. A térfigyelés színvonalas szabályozása azért sürgetô kérdés, mert az egyszer már felszerelt térfigyelô rendszereken aligha lehet változtatni. Az Egyesült Királyságban az ország településeinek mintegy kilencven százalékában mûködnek kamerás térfigyelô rendszerek, ez kamerák százezreit és a rendszerekre költött fontok tízmillióit jelenti. Ezeket a rendszereket semmilyen szabályozás nem köti, semmilyen egységes elôírás nem létezik, amely mûködésüket keretek közé szorítaná. Mindez azért különösen problematikus, mivel a kamerás rendszerek elterjedtsége és a befektetett hatalmas összegek miatt eleve nehézségeket okoz a szabályozás. Magyarországon a térfigyelô rendszerek még nem terjedtek el ennyire, még dönthetünk arról, szeretnénk-e azt, hogy naponta legalább húsz-harminc kamera rögzítse mindennapi cselekvéseinket. A térfigyelés alapvetô célja egy terület ellenôrzése, ami olyan jogosultságokban nyilvánul meg, mint annak megszabása, hogy a területre ki léphet be, ki tartózkodhat ott, az ismeretlen ott-tartózkodóknak milyen magatartás megengedett, végsô soron pedig a területen tartózkodó személyek személyazonosságának megállapítása, regisztrálása. KÖZTERÜLET MAGÁNTERÜLET A közterületre fô szabályként érvényes, hogy oda bárki beléphet, ott-tartózkodhat, bármilyen tevékenységet folytathat és mindeközben névtelen maradhat. Azonban a törvények a belépésnek, a tartózkodásnak, a tevékenységeknek és az anonimitásnak határokat szabnak. Vannak személyek, akik bizonyos közterületeken nem tartózkodhatnak, vannak területek, amelyek bár közterületek, oda mégsem léphet be akárki engedély nélkül, vannak olyan tevékenységek, melyek magánlakásban megengedettek, de közterületen már szabálysértésnek vagy bûncselekménynek számítanak. Az adatvédelmi biztos beszámolójában 2 megkülönbözteti a közterületet (a közhasználatra szolgáló minden olyan állami vagy önkormányzati tulajdonban álló terület, amelyet rendeltetésének megfelelôen bárki használhat), a nyilvános magánterületet (a magánterületnek a közforgalom számára a tulajdonos, illetve használó által megnyitott és kijelölt része, illetve az a magánterület, amelyet azonos feltételekkel bárki használhat) és a magánterületet. Ez a megkülönböztetés a közterület-felügyeletrôl szóló törvény értelmezô rendelkezésében szereplô, a törvény alkalmazása során használandó közterület-definíciót 3 bontja ketté, és ahhoz adja hozzá értelemszerûen a magánterületet harmadikként. A köz- és a magánterület státusza egymástól abban különbözik, hogy ki rendelkezik a terület fölött és abban, hogy a területen tartózkodóknak, illetve az oda belépni vagy azt elhagyni szándékozóknak milyen jogokat biztosítanak. A közterület meghatározása nem igényel további magyarázatot, azonban a nyilvános magánterület szabályozása kérdéseket vet fel a jogosultságok tekintetében. Egyrészt a közterület-felügyeletrôl szóló törvény nem tesz ilyen megkülönböztetést, a nyilvános kifejezést nem használja, az adatvédelmi biztos beszámolója pedig nem bír a törvény erejével. Másrészt FUNDAMENTUM / SZÁM TANULMÁNY / 19
2 a magánterület megnyitása a tulajdonos (használó) olyan aktusa, mely a terület státuszán mit sem változtat, az továbbra is magánterület marad. A terület magánjellegébôl következik, hogy bár azt a tulajdonos a közforgalom számára megnyitotta, tulajdonosként mégis jogában áll bárkit kizárni a területérôl vagy belépését feltételekhez kötni. Egy bevásárlóközpont közforgalom elôtt megnyitott magánterületnek minôsül, a kapuban mégis biztonsági emberek állnak, akik a tulajdonos megbízásából, annak felhatalmazását élvezve megszûrik az épület közönségét. Nem léphetnek be hajléktalanok, kéregetôk, utcai zenészek nem zenélhetnek, pedig közterületen semmiféle rendelkezés nem korlátozhatja a mozgásszabadságot, amíg valaki nem vét a közrend ellen. A törvényhozó a közrend védelmét a magyar jogrendszerben úgy jeleníti meg, hogy a magánszféra sérthetetlenségéhez való joggal 4 szemben a közrend mint alkotmányos érték áll, ezért az állam a magánszférához való jogot a közrend fenntartása érdekében közterületen korlátozhatja, a közrend fenntartásának kötelezettsége azonban magánlakásban már nem jelenik meg olyan erôsen, hogy az a magánszférához való jogot korlátozza. A magánlakás és a közterület elhatárolása azonban korántsem mindig egyértelmû: egy 1991-es német büntetôügyben 5 a gyanúsított lakásának ajtaját a rendôrség a szemben lévô társasházi lakás ajtajában elrejtett kamerával figyelte hónapokon át, a nap majd huszonnégy órájában, és a lakásba való érkezéseket és távozásokat videóra rögzítették. Az ügyet német alkotmányjogászok tömege elemezte, és mindannyian alkotmányjogi szempontból, a magánlakás sérthetetlenségének kérdéseként is vizsgálták az ajtó megfigyelésének problémáját; álláspontjaik természetesen nem egyeznek meg abban a kérdésben, hogy ezzel valóban sérült-e a magánlakás védelméhez való jog. MOZGÁSSZABADSÁG, ANONIMITÁS ÉS ÁLTALÁNOS CSELEKVÉSI SZABADSÁG A magánlakás védelmén mint a magánszférához való jog egyik részjogosítványán túl a korlátozások, ellenôrzési jogosultságok érintik a mozgásszabadság jogát, az anonimitáshoz való jogot és az általános cselekvési szabadságot, ezért ezek vizsgálata is megkerülhetetlen. Az alkotmány 58. (1) bekezdése szerint mindenkit, aki törvényesen tartózkodik Magyarország területén törvényben meghatározott esetek kivételével megillet a szabad mozgás és a tartózkodási hely szabad megválasztásának joga, beleértve a lakóhely vagy az ország elhagyásához való jogot is. A magánterületek vonatkozásában a már említett magánlakás védelmét és a szabad mozgásnak a tulajdonosi jogokból fakadó korlátozását viszonylag egyszerû megragadni. Az állam aktorainak a magánlakás sérthetetlenségét az alkotmány és az abból levezetett szektorális törvények alapján tiszteletben kell tartaniuk, ezt az alkotmányos jogot csak törvényben szabályozott esetekben és módon lehet korlátozni. Magánszemélyeknek a tulajdonos akarata elleni behatolásától egyrészt a Ptk., végsô soron pedig a Btk. (magánlaksértés) nyújt védelmet. Közterületek használatára általános szabályként mindenki jogosult, azonban hasonlóan a magánterületekhez ott is lehetôség van a mozgásszabadság jogának korlátozására, például személy- és létesítménybiztosítási intézkedés 6 keretében vagy a kitiltás mellékbüntetés 7 alkalmazása során. A mozgásszabadság közterületen való korlátozása (a magánlakásba való behatolás ellenpárjaként) ugyanakkor csak törvényben meghatározott esetekben és módon lehetséges. Bár az alkotmány kifejezetten nem tartalmazza, az Alkotmánybíróság elismeri az anonimitáshoz való jogot. Az Alkotmánybíróság a 20/1990. AB határozat szerinti eddigi gyakorlatát folytatva a személyes adatok védelméhez való jogot nem hagyományos védelmi jogként értelmezi, hanem annak aktív oldalát is figyelembe véve, információs önrendelkezési jogként. 8 Az információs önrendelkezési jogba mint többe a kevesebb beletartozik, hogy bárki visszatarthat önmagára vonatkozó információkat, személyes adatokat, megôrizheti anonimitását. A tudományos felmérésekkel kapcsolatban az Alkotmánybíróság kifejezetten meg is állapította, hogy az Alkotmány ában biztosított gondolat-, lelkiismeret- és vallásszabadság, valamint az egyház és az állam elválasztása nem zárja ki a népesség vallási hovatartozására vonatkozó, az önkéntességet és anonimitást biztosító, közérdekû, illetve tudományos felmérést. [...] A vallás vagy más lelkiismereti meggyôzôdés kinyilvánítása vagy kinyilvánításának mellôzése alapvetô szabadságjog, ezért e jog gyakorlásának önkéntességét és anonimitását a közérdekû, illetve tudományos felmérés keretében biztosítani kell. 9 Az Alkotmánybíróság az emberi méltósághoz való jogot azonosította az általános személyiségi joggal, 10 és ennek egyik aspektusaként bontotta ki az általános cselekvési szabadságot. A magánszféra védelme, a magánlakás sérthetetlensége és az általános cselekvési szabadság összefüggésére mutat rá a Bowers kontra Hardwick-ügy, 11 mely ezeknek a jogoknak és általában a magánélet tiszteletben tartásához való jognak a határait igen drasztikusan vonta meg. A rendôrség egy bûnözô üldözése közben tévedésbôl rontott be egy magánlakásba, ahol a lakás férfi tulajdonosát a saját hálószobájában egy másik férfival találták egy ágy- 20 / TANULMÁNY FUNDAMENTUM / SZÁM
3 ban, homoszexuális nemi aktus közben. Ez a magatartás sértette Georgia állam szodómiatörvényét, ezért a rendôrség letartóztatta ôket, és bíróság elé állították a párt. Az ügy az Egyesült Államok Legfelsô Bíróságáig jutott, mely a korábbi, bûnösséget kimondó ítéleteket helybenhagyta. White bíró, az ítélet elôadója azzal érvelt, hogy az egyébként is törvényellenes magatartás nem mindig válik azáltal törvényessé, hogy otthon követik el. Áldozat nélküli bûncselekmények, mint az illegális drogok tartása vagy fogyasztása nem menekül a törvény elôl, még ha otthon követik is el azokat. Tizenhét évvel késôbb, 2003 júniusában az ehhez igen hasonló Lawrence kontra Texas-ügyben a Legfelsô Bíróság, felülbírálva korábbi döntését, az equal protection elvére hivatkozva megállapította, hogy az amerikai hagyomány szerint az állam nem mindenütt jelen lévô, különösen a magánlakásokban nem. Az adott jogesetben az ember térbeli és annál transzcendensebb szabadságáról van szó, és e szabadságokat ítéletében megvédte. A magyar jog nem biztosít a magánlakásnak a Lawrence kontra Texas-ügyben kimondottakhoz hasonló védelmet. Az általános cselekvési szabadság a magánlakáson belül is csak addig terjedhet, míg nem ütközik törvénybe. Gyakorlásánál a különbség a magánlakás és a közterület között az, hogy az állam milyen szintû ellenôrzést tud gyakorolni felettük. A rendôrségrôl szóló évi XXXIV. törvény (Rtv.) 39. -a szerint a rendôr magánlakásba bebocsátás vagy hatósági határozat nélkül nem léphet be, illetve nem hatolhat be, kivéve... és itt egy tíz pontból álló felsorolás következik, lehetôvé téve a rendôri mûködés talán összes feladatához szükséges cselekményt a magánlakásban is. Közterületen a rendôri feladatok teljesítése annyival egyszerûbb, hogy bárhol, bármikor, bármelyik magánszeméllyel egyenlô cselekvési szabadságot élveznek, ezen felül rendôri státuszuk egyéb magatartás tanúsítására is feljogosítja ôket. A TERÜLET ELLENÔRZÉSE Michel Foucault a test politikai technológiáját elemezve a test feletti uralom, a tudás és megfékezés, a fegyelem által gyakorolt hatalmi technológiát vizsgálja. Szerinte a hatalom a test felett térben és idôben tökéletes ellenôrzés kialakítására törekszik; e kontroll megvalósításának ideális terepei az olyan zárt és fegyelmezô szervezetek, mint a katonaság, a gyárak, iskolák. A fegyelmezés mindennapi gyakorlatának legnyilvánvalóbb példája a börtönök rendszere. Az ideális börtönben a foglyok mindig szem elôtt vannak, viselkedésük folyamatosan ellenôrizhetô. A fegyelmi hatalom gyakorlása feltételez egy olyan berendezkedést, amelyben a figyelô szemnek kényszerítô ereje van; egy olyan apparátust, amelyben a megfigyelést szolgáló technikák hatalmi effektusokat eredményeznek, miközben a kényszerítô eszközök a másik oldalon világosan láthatóvá teszik azokat, akikre irányulnak. [...] Ebbôl fakad a panoptikum fô hatása: a hatalom automatikus mûködését biztosító láthatóság tudatos és folyamatos állapotát gerjeszti a fogolyban. Elérik, hogy állandóan hasson a felügyelet, még akkor is, ha ténykedésében megszakított; hogy a tökéletes hatalom arra irányuljon, hogy fölösleges legyen nyilvánvalóvá tenni gyakorlását; hogy ez az építészeti apparátus olyan gép legyen, amelyben gyakorlójától a független hatalom diktálta viszonyok teremtôdnek meg és maradnak fenn; vagyis a hatalom diktálta szituációban tartsák a rabokat, de ennek a szituációnak maguk a rabok legyenek a hordozói. [...] a hatalomnak láthatónak és ellenôrizhetetlennek kell lennie. Láthatónak: a rab szüntelenül a szeme elôtt látja a központi torony magas sziluettjét, ahonnét kémlelik. Ellenôrizhetetlennek: a fogolynak soha nem szabad tudnia, hogy épp abban a pillanatban nézik-e; de biztosnak kell lennie abban, hogy bármikor nézhetô. [...] Fontos elrendezés ez, mert automatizálja a hatalmat és megfosztja egyéniségétôl. A hatalom alapelve nem egy személyben testesül meg, hanem a testek, a felületek, fények, tekintetek összehangolt felosztásában; egy olyan elrendezésben, amelynek belsô mechanizmusai teremtik meg azt a viszonyt, amely fogva tartja az egyént. A szertartás, a rituálé, a jel, amelyek révén az uralkodó többlethatalma megnyilvánult, itt fölöslegesek. Gépezet biztosítja a szimmetriahiányt, az egyensúly-nélküliséget, a különbséget. Következésképp nem sokat számít, ki gyakorolja a hatalmat. 12 A fegyelmezés technológiája azonban nem marad meg ezeken az intézményeken belül, hanem az ipari technológiákhoz hasonlóan ez a hatalomgyakorlási mód is beivódik a civil társadalomba; vagyis a technológia fejlôdésével kitört e zárt intézményekbôl, és területi korlátok nélkül, a Föld bármely pontján állandó jelenlétre képes. Az eredetileg katonai célra kifejlesztett mûholdak felvételeit már akármelyik magánszemély megrendelheti, a rendôrség mûholdas felvételek segítségével meg tudja határozni autók, személyek pontos helyét. A mobiltelefonok mûholdkapcsolaton keresztül mûködô helyzetmeghatározó alkatrészeit néhány méteres pontossággal be lehet mérni, a svájci rendôrség él is a lehetôséggel. Az utcákon felszerelt térfigyelô kamerákkal bármelyik állampolgár közvetlen megfigyelés tárgyává lehet. A fegyelmezés logikája azonos: adott területen jelenlévôk tevékenységét figyelni kell és szükség esetén közbe kell avat- FUNDAMENTUM / SZÁM TANULMÁNY / 21
4 kozni. A figyelem lehetôségei kitágultak, korlátlan területen bármelyik másodpercben lehetséges a megfigyelés és a fegyelmezés. A közbiztonság megôrzésének feladatára a legmodernebb és leghatékonyabb rendszert kell bevezetni, hogy bármelyik pillanatban bárki szem elôtt lehessen, és senki nem tudhatja, hogy mikor figyelnek éppen ôrá; az állandó figyelem az állandó rend biztosítéka ez a rendszer a börtönök rendszere. A KAMERÁS TÉRFIGYELÉS TÖRVÉNYI SZABÁLYOZÁSA A kamerás térfigyelô rendszerek közterületen felszerelt kamerákból, a kamerákat a figyelôközponttal összekötô kábelekbôl és magából a figyelôközpontból állnak. Ilyen rendszer közterületi mûködtetésére egyedül az Rtv. ad felhatalmazást. A rendôrségi térfigyelô rendszer által készített képfelvételeket meg kell különböztetni a közterület-felügyelet által készítettektôl. Ez utóbbiak a közterület-felügyeletrôl szóló törvény alapján csak a törvény által meghatározott feladatok ellátása körében készíthetôk, de képfelvevô berendezések felszerelésére és üzemeltetésére a felügyelet nem jogosult. A közterület-felügyelô az intézkedéssel érintett személyrôl, az intézkedés vagy az eljárás szempontjából lényeges környezetrôl és körülményrôl, tárgyról kép- és hangfelvételt készíthet, amely kizárólag az adott eljárásban, jogszabály elôírásai szerint használható fel. 13 Ez a gyakorlatban azt jelenti, hogy a felügyelô kézi kamerával készíthet felvételt. Szintén meg kell különböztetni a térfigyelô rendszereket a közlekedésrendészetben használt képfelvétel-készítéstôl. Az Rtv. Kép- és hangfelvétel készítése cím alatt szabályozza a kamerás térfigyelést, ezt egészíti ki a rendôrség szolgálati szabályzatának 14 (a továbbiakban szolgálati szabályzat) 16. -a. Részletekbe menô szabályozást azonban csak a nyilvánosan ki nem hirdetett, a rendôrség által közterületen mûködtetett térfigyelô rendszerek mûködtetésének szabályairól szóló 38/2001. (X. 8.) ORFK-intézkedés ad. Az ORFK-intézkedésrôl a nyilvánossághoz annyi jutott el, hogy a rendôrség által közterületen mûködtetett térfigyelô rendszerek üzemeltetésének szabályairól szóló ORFK-intézkedés tervezetével az adatvédelmi biztos egyetértett, mivel úgy ítélte meg, hogy rendelkezései összhangban vannak az adatvédelmi, illetve rendôrségi törvények elôírásaival, továbbá figyelembe veszi az adatvédelmi biztosnak a rendôrségi kamerák mûködtetésével összefüggésben megfogalmazott korábbi álláspontját és a Belügyminisztérium, illetve az ORFK vezetésével közösen kialakított kompromisszumos megoldást. 15 KAMERÁS TÉRFIGYELÉS A MAGYAR GYAKORLATBAN A kamerás térfigyelô rendszernek három funkciója van; az elsô az, hogy egy központból néhány rendôr szinte egy egész kerületet szemmel tudjon tartani ennek érdekében a rendôrség mindenlátó tekintete folyamatosan pásztázza az utcákat, minden rendellenességre felfigyel és szükség esetén cselekszik. A második funkció a rendôri intézkedések rögzítése, amely vitás kérdésekben, akár az intézkedés alá vont személy, akár az intézkedô rendôr érdekében felhasználható. A harmadik funkció a közterületen elkövetett bûncselekmények, szabálysértések képi rögzítése és azoknak a büntetôeljárásban való felhasználása. A magyar térfigyelô kamerarendszerekrôl, egy rövid rendôri beszámoló kivételével, eddig még nem jelent meg tanulmány, és a rendôrség sem sokat árul el mûködésükrôl. Az Egyesült Királyságban azonban, ahol a települések túlnyomó többsége rendelkezik ilyen rendszerekkel, már végeztek a mûködésükkel foglalkozó kutatást. 16 A brit megoldás egyes részleteiben különbözik ugyan a magyartól, de a kutatás megállapításai a magyar viszonyokra ugyanúgy érvényesek, hiszen az alkalmazott technika nagyjából megegyezik a világ minden táján, a megfigyelés célpontja pedig éppúgy a lakosság, mint Magyarországon. A KAMERÁS TÉRFIGYELÉS BEVEZETÉSE A kamerás térfigyelés éllovasának számító Egyesült Királyságban úgy vezették be a városközpontokban a kamerarendszereket, hogy nem állt a Home Office (az Egyesült Királyságban a belügyminisztériumnak megfelelô szervezet) rendelkezésére olyan átfogó tanulmány, amely a rendszer bûnmegelôzési, bûnüldözési hatékonyságát vizsgálta volna. Mindössze egy kis terjedelmû, nem független és nem túl alapos vizsgálatra áldoztak tízezer fontot 1995-ben, mely a hatóságoknál meglévô adatokat gyûjtötte össze, és fôként egy korábbi kutatásra támaszkodott, mely a Birmingham városközpontjában lévô kamerarendszer hatásait vizsgálta. Arra a következtetésre jutottak, hogy a térfigyelô kamerarendszerek csak kis hatással vannak azokra a bûncselekményekre, amelyek a közvéleményt leginkább foglalkoztatják. A rablások és lopások száma továbbra is emelkedett, és nem 22 / TANULMÁNY FUNDAMENTUM / SZÁM
5 mutatkozott szignifikáns változás a megsebesítések és tettleges bántalmazások számában sem. Néhány városban a kutatás során bizonyos bûncselekménytípusok (például az autólopások) csökkenése mellett a bûnözésnek az elôvárosokra és a városok környékére való átterelôdését tapasztalták. A Home Office a negatív kicsengésû birminghami hatástanulmányt sohasem hozta önmagában nyilvánosságra, csak egy kozmetikázott változatát jelentette meg, két jelentéktelenebb, de a térfigyelést támogató tanulmánnyal együtt. 17 Az akkori brit belügyminiszter, David McLean, a tanulmányokat figyelmen kívül hagyva 1995 nyarán egy interjúban továbbra is annak a meggyôzôdésének adott hangot, hogy a kamerás térfigyelés a rendôrség leghatékonyabb bûnözésellenes eszköze, ezért ki is írtak egy 15 millió fontos pályázatot a kamerarendszerek beszerzésére. Ezt egy újabb 15 millió fontos pályázat követte még ugyanazon év novemberében, s ez összesen a belügyminisztérium bûnmegelôzési költségvetésének 78 százalékát jelentette. A Home Office nem bízott meg egyetlen független közvélemény-kutató intézetet sem a térfigyelô rendszerek lakossági támogatottságának vizsgálatával, inkább televíziós bûnügyi magazinmûsorban népszerûsítették a kamerás térfigyelést, s ezt a népszerûsítô kampányt még a helyi és az országos sajtó is önkéntesen támogatta. A kamerák felszerelésérôl szóló minden híradás pozitív eseményként értékelte a rendszerek telepítését, és a beszámolók egyöntetûen a már mûködô térfigyelô rendszerek sikereirôl számoltak be. 18 Magyarországon a kamerás térfigyelés Nyugat-Európához képest néhány év késéssel terjedt el. Az elôzetes hatásvizsgálatot illetôen is a nyugati példát követte az ország: nálunk sem került nyilvánosságra olyan tanulmány, amely a térfigyelô rendszerek hatékonyságát és hatásait vizsgálta volna, és az érintett lakosság véleményének megkérdezése is elmaradt. A magyar médiumok, a helyi sajtótól kezdve az országos napilapokon át az országos kereskedelmi tévécsatornákig, nyugati társaikhoz hasonlóan részt vesznek a lakosság kamerás térfigyeléssel való megbarátkoztatásában. A térfigyeléssel szembeni kritikus álláspontok alig jelennek meg a nyilvánosságban. A KAMERÁK FELSZERELÉSE Az Rtv. a rendôrség jogosítványai között szabályozza, hogy a testület közterületen, közbiztonsági célból képfelvevôt helyezhet el. A közbiztonsági cél megvalósításának azonban csak az elsô mozzanata a felszerelés, így annak megvalósulását az üzemeltetés és a készült felvételek felhasználása során, folyamatában kell vizsgálni. Tilos a térfigyelô kamerák rejtett mûködtetése, azokat úgy kell elhelyezni, hogy mûködésük a megfigyelt területen jelenlévô állampolgárok számára nyilvánvalóan észlelhetô legyen. A kamerák észlelhetôsége érdekében a mûködtetô szerv helyezzen el a megfigyelt területeken figyelemfelhívó táblákat. 19 Tehát a kamerákat nem lehet álcázni, elrejteni. Ebbôl a szempontból Budapest VI. kerületének gyakorlata vitatható, ugyanis a kamerák egy részét 20 az utcai közvilágítással megegyezô méretû és formájú oszlop tetejére, izzó helyett az üveggömbbe szerelték. A VII. és VIII. kerület az utcasarkokon a járda fölé három-négy méteres magasságban kinyúló, illetve lakóházak bejárata felett elhelyezett, szintén lámpatest formájú megoldást preferálja. Mivel a kamerák elhelyezésérôl semmilyen nyilvános nyilvántartás nem létezik, így még csak nem is becsülhetô meg, hogy hány olyan köztéri kamera van rendszerbe kötve, amely az állampolgárok számára egyáltalán nem észlelhetô. Remélhetô, hogy az ORFK-intézkedésnek megfelelôen a kamerák titkos mûködtetésérôl lemondtak a rendôrség helyi szervei, de az átalakítás költségei, a rendôrség más területeken alkalmanként megnyilvánuló, jogállaminak aligha mondható mentalitása és az intézkedés bevezetése óta a közterületeken továbbra is lámpa formájában megjelenô kamerák sajnos nem erre engednek következtetni. Azonos problémára reagálva New Yorkban a New York Civil Liberties Union kampányt indított a rejtett köztéri kamerák ellen, és a megtalált kamerákat az interneten bárki által elérhetô térképen tüntetik fel. 21 A térfigyelô rendszerek üzembe helyezésérôl a lakosságot a tömegtájékoztatási eszközök útján tájékoztatni kell. 22 Ahhoz, hogy a tájékoztatás eredményes legyen, legalább két formában kell hogy történjen. Egyrészt a kerület lakosait a megfelelô médiumokon (helyi újság, tévé, rádió) keresztül tájékoztatni kell, lehetôleg több ízben; másrészt a felszerelt képfelvevô közelében, jól látható módon figyelmeztetést kell elhelyezni. A VI. és a VIII. kerület a kerület határain helyezett el ilyen figyelmeztetéseket, de a kamerák közelében semmi nem utal jelenlétükre, pedig az ORFK-intézkedés 3. pontja kifejezetten a megfigyelt területekrôl szól. Az V. kerületben egyes kamerák borításán látható a figyelmeztetés, a kerület határán azonban nincs tájékoztatás. A kamerás térfigyelô rendszereket támogató érvelések gyakori eleme, hogy a kamera a rendôrt helyettesíti: bár nem állhat rendôr minden utcasarkon, de minden utcasarkon lehet egy kamera. A rendôrjárôr az egyenruhájáról már távolról felismerhetô, az állampolgár ugyanúgy látja a rendôrt, mint az az állampol- FUNDAMENTUM / SZÁM TANULMÁNY / 23
6 gárt. A rendôrjárôr nem bújhat el, hiszen köteles a feladatkörébe tartozó segítséget, illetôleg a hozzá fordulónak a tôle elvárható felvilágosítást megadni, 23 míg a járôr az Rtv.-ben meghatározott esetekben kérheti és igénybe veheti a magánszemély, jogi személy vagy jogi személyiséggel nem rendelkezô szervezet segítségét és a birtokában lévô eszközt. 24 Ez a két kötelezettség az állampolgár és a rendôr között a segítségnyújtás és a felvilágosításkérés tekintetében megközelítôleg egyensúlyt teremt (a rendôr a megkérdezettet azonban akár fel is tartóztathatja). A járôr kamerával való helyettesítése egyrészt a segítségnyújtás, illetve a felvilágosításkérés közvetlen lehetôségét vonja meg az állampolgártól, másrészt, mivel csak a rendôr látja az állampolgárt, az pedig jó esetben is csak a kamerát, egyenlôtlen kommunikációs helyzetet eredményez. Az Alkotmánybíróságnak az információs aszimmetriáról eltérô kontextusban kifejtett véleménye álláspontom szerint erre az esetre is érvényes: megalázó az olyan helyzet, és lehetetlenné teszi a szabad döntést, amelyben az egyik fél nem tudhatja, hogy partnere milyen információkkal rendelkezik róla. 25 A KAMERÁK ÜZEMELTETÉSE Mivel a közterületi kamerás térfigyelést az Rtv. szabályozza, nyilvánvaló a törvényhozónak az a szándéka, hogy ezt a feladatot a rendôrségre bízza. Nyugaton léteznek olyan megoldások, hogy a térfigyelô rendszert a rendôrség munkáját segítendô a helyi önkormányzat üzemelteti, egyes településeken pedig a helyi önkormányzat megbízásából magánvállalkozás végez kamerás megfigyelést. Sôt Doncasterben (Dél- Yorkshire, Egyesült Királyság) a helyi lakosság a kábeltévén behangolhatja a szokásos csatornák mellett a kamerás térfigyelô rendszer adását is. 26 Magyarországon a térfigyelô rendszerek központjában a monitorok elôtt rendôrök teljesítenek szolgálatot. A kamerás megfigyelési tevékenységet közhatalmi funkciót ellátó személyek az Rtv. és a rendôrségi szolgálati szabályzat, illetve az ORFK-intézkedés elôírásai szerint folytatják: a kamerák által közvetített képeket folyamatosan figyelemmel kell kísérni, a képek rögzítése a folyamatos figyelést nem helyettesítheti. A közvetített képek figyelésével csak olyan személyt lehet megbízni, aki szakmai ismeretei és tapasztalatai alapján képes a szükségessé váló intézkedések haladéktalan kezdeményezésére. 27 A britek a kamerás figyelésre gyakran nyugállományú rendôröket alkalmaznak, akiket szakmai ismereteik és tapasztalataik kiválóan alkalmassá tesznek a feladat ellátására. A magyar szabályozási keretek közt is megoldható ezen a módon, hogy a rendszer üzemeltetését rendôrök lássák el, akiket köt a rendôrségi törvény, egyszersmind olcsóbb megoldás annál, mintha a hivatásos állomány tagjait ültetnék a monitorok elé. Ezt az elgondolást követi az ORFK-intézkedés is, egyúttal megtiltja a jelenleg vagy korábban a hivatásos állományba tartozó személyeken kívül más személyek, szervezetek e célra való alkalmazását. A képek figyelését végzô állomány oktatásáról, különös tekintettel az irányadó adatvédelmi és személyiségi jogi jogszabályokra, 28 a térfigyelô rendszert mûködtetô szerv vezetôje gondoskodik. Az állomány feladatait, jogait és kötelezettségeit munkaköri leírásban, vagy a megbízási szerzôdésben kell rögzíteni. Az Rtv. elôírásai szerint a képeket figyelô állományt az általános rendôri feladatok ellátásának és az utasítás teljesítésének kötelezettsége, illetve az intézkedési, a segítségnyújtási és a titoktartási kötelezettség terheli. A megvalósítandó közbiztonsági cél több aspektusát kell vizsgálni; az Rtv. 1. (1) bekezdése a közbiztonság és a belsô rend védelmét tûzi a rendôrség feladatául, a (2) bekezdés ezt a két feladatot bûnmegelôzési és bûnüldözési, illetve államigazgatási és rendészeti feladatokra bontja le. A rendôrség négy alapvetô feladatát és azok megvalósulását az állomány kötelezettségeivel és azok betartásával összevetve kell vizsgálni ahhoz, hogy a kamerás térfigyelés hatékonyságáról képet nyerjünk. A BÛNMEGELÔZÉSI FELADAT A térfigyelô rendszerek létesítését támogató legelterjedtebb érvelés szerint a kamerák elrettentik a bûnözôket, egyrészt bûncselekmények elkövetésétôl a megfigyelt területen, másrészt magától az adott területtôl. A brit tapasztalatok alapján azt lehet mondani, hogy a bûnözôk elrettentése nem teljesen problémamentes. Brighton, Squires és Measors városokban a bûnözés tíz százalékkal ugyan csökkent, azonban az erôszakos bûncselekmények száma egy százalékkal nôtt a kamerával megfigyelt területeken. Birminghamben a rablások és a személyektôl, illetve a gépjármûvekbôl való lopások száma éppen hogy emelkedett. 29 A frankfurti Konstabler Wache példája mutatja, hogy a kamerák felszerelése gyakran még a megfigyelt terület bûnözésének csökkentésére sem elég. Ezen a helyen már régóta folyt heroin és kannabisz terítése kis mennyiségekben, ezáltal a frankfurti kriminálpolitika számára bûnözési gócpontot jelentett. A kamerák felszerelése után a drogdílerek egyszerûen behúzódtak a Konstabler Wache alatti átjáró- 24 / TANULMÁNY FUNDAMENTUM / SZÁM
7 házba, és attól kezdve már az ottani bolttulajdonosok panaszkodtak a bûnözés átterelôdése miatt. 30 A bûnözôknek egy adott területrôl való elterelése nem oldja meg a bûnözés problémáját, és még csak nem is csökkenti a bûncselekmények számát. Mindössze annyi hatása lesz, hogy bizonyos típusú bûncselekményeket jó esetben nem a kamerák elôtt követnek el, hanem például bekamerázatlan mellékutcákban. Ha a kamerarendszer az egész területet belátja, akkor annyit lehet elérni, hogy a még bekamerázatlan kerületekben vagy a szomszédos településeken jelenik meg az átterelôdött bûnözés vagy a szomszédos településeken. Attól, hogy egy adott területen a bûnözô számára kockázatosabb a bûncselekmény elkövetése, még nem fog változtatni életmódján, hanem máshol folytatja ugyanazt a tevékenységet. 31 Hosszú távon ez a folyamat azt eredményezheti, hogy elôbb-utóbb az ország összes településén bevezetik a kamerás térfigyelést. A kamerás térfigyelést támogató népszerû elgondolás az is, mely szerint a kamera a rendôr meghosszabbított tekintete. A rendôr nem lehet mindig mindenütt jelen, ahol kell, de így idôben látja, ha bármi törvényellenes készülôdik vagy történik, és akkor közbelép. Két kérdés merül fel: hogyan értelmezendô az, hogy a kamera a rendôr meghosszabbított tekintete, és mikor lép közbe a rendôr? A MEGHOSSZABBÍTOTT TEKINTET A meghosszabbított tekintet értelmezéséhez két további kérdést kell megvizsgálni. Vajon személyes adatnak minôsül-e egy személyrôl készült fénykép? Ha igen, akkor adatként való továbbítása adatkezelésnek számít-e? A magyar Alkotmánybíróság az elsô kérdésre nemmel válaszolt, a fénykép különbözik a személyes adatoktól. Az adatvédelmi biztos pedig éppen annak alapján vonta vizsgálat alá a kamerás térfigyelési ügyeket, mivel a személy képmását személyes adatnak tekinti. Személyes adat minden, az érintett természetes személlyel kapcsolatba hozható adat, az abból levonható, az érintettre vonatkozó következtetés (Avtv pont). Ezen szabályok alapján a képmás, valamint minden más, az érintett azonosítására alkalmas képrészlet, hangfelvétel is személyes adat. 32 A 2004 januári Avtv. módosítással a törvényhozó az adatvédelmi biztos álláspontjához alakította a törvényt. Az új szabályozás eloszlatta a kétségeket, hogy személyes adat-e a képmás, hiszen ha a fénykép-, hang- vagy képfelvétel készítése adatkezelésnek számít, akkor csak személyes adatokról lehet szó. Az Avtv. kétféle adattovábbítást szabályoz: 9. adatkezelés: az alkalmazott eljárástól függetlenül a személyes adatokon végzett bármely mûvelet vagy a mûveletek összessége, így például gyûjtése, felvétele, rögzítése, rendszerezése, tárolása, megváltoztatása, felhasználása, továbbítása, nyilvánosságra hozatala, összehangolása vagy összekapcsolása, zárolása, törlése és megsemmisítése, valamint az adatok további felhasználásának megakadályozása. Adatkezelésnek számít a fénykép-, hang- vagy képfelvétel készítése, valamint a személy azonosítására alkalmas fizikai jellemzôk (pl. ujj- vagy tenyérnyomat, DNS-minta, íriszkép) rögzítése is; 10. adattovábbítás: ha az adatot meghatározott harmadik személy számára hozzáférhetôvé teszik; A 9. pont esetében kézenfekvô az adat továbbításának egy olyan értelmezése, hogy a kamerától a térfigyelô központig a kép kábelen való továbbítása már adatkezelésnek minôsül, hiszen ez a pont semmilyen további magyarázattal nem szûkíti a továbbítás fogalmát. A 10. pont adattovábbítása abban különbözik a 9. pontban foglalttól, hogy harmadik személy részére hozzáférhetôvé teszik az információt. A kamerától a központig történô adatátvitel tehát nem eshet az 10. pont alá, mert abban az esetben nincs szó harmadik személyrôl. A német alkotmányjogi irodalom korántsem egységesen ítéli meg ezt a kérdést. Az egyik álláspont szerint minden személyes adatra vonatkozó adatkezelés (Erhebung), annak módjától függetlenül, alkotmányos alapjogi beavatkozást valósít meg. Teljesen mindegy, hogy a képeket csupán felveszik és továbbítják, vagy pedig rögzítik, azaz tárolják. Már maga a puszta képátvitel, a felvétel ellentétben a rögzítéssel már adatkezelésnek és ezzel információs alapjogi beavatkozásnak minôsül. Csak olyan, közterületrôl készült, a térfigyelô központba továbbított képeknél nincs szó alkotmányos alapjogokba való beavatkozásról, amelyeken nem felismerhetôk az egyes személyek. 33 A német szakirodalomban ezzel ellentétes álláspontot képviselôk szerint: egy személy puszta megfigyelése történjen az akár elektronikus eszközök segítségével még nem jelenti személyes adatok kezelését (Umgang), azt egy másik cselekménynek kell követnie, mint például elektronikus adatfeldolgozás vagy egy nem automatizált adatbázisba való felvétel. Ha máshogy fognánk fel ezt a kérdést, akkor a puszta megfigyelés valamilyen elektronikus szerkezet segítségével, mint például egy elektronikusan nagyító szemüveggel vagy távcsôvel, már egybôl az adatvédelmi törvény hatálya alá tartozó tevékenység lenne. A törvényhozó nem tudna olyan határt megvonni az elektronikus optikai és a nem elektronikus optikai szerkezetek közt, amelynek értelme lenne. Így a puszta megfigyelés (meghosszabbított szem) nem esik a BDSG 34 hatálya alá. 35 FUNDAMENTUM / SZÁM TANULMÁNY / 25
8 RENDÔRSÉGI KÖZBELÉPÉS A kamerás térfigyelés mint bûnmegelôzési feladat hatékony ellátásának kulcsa a rendôrség megfelelô idôben való beavatkozása. A rendôrség árgus szemekkel ügyeli a köz biztonságát és figyeli a köz rendjét; a törvényhozó megfogalmazásában: a) általános bûnügyi nyomozó hatósági jogkört gyakorol, végzi a bûncselekmények megelôzését és felderítését; b) szabálysértési hatósági jogkört gyakorol, közremûködik a szabálysértések megelôzésében és felderítésében; f) ellátja a közterület rendjének fenntartásával kapcsolatos rendészeti feladatokat. 36 A rendôrt az Rtv. szerint intézkedési kötelezettség terheli. A rendôr jogkörében eljárva köteles intézkedni vagy intézkedést kezdeményezni, ha olyan tényt vagy körülményt észlel, illetôleg hoznak tudomására, amely rendôri beavatkozást igényel. Ez a kötelezettség a rendôrt halaszthatatlan esetben szolgálaton kívül is terheli, feltéve, hogy az intézkedés szükségességének idôpontjában intézkedésre alkalmas állapotban van. A szolgálati szabályzat részletezi, hogy mi igényel rendôri beavatkozást: Bûncselekmény vagy szabálysértés észlelése, valamint a közrendet, a polgárok személyét vagy javait fenyegetô veszélyhelyzet esetén a rendôrt intézkedési kötelezettség terheli. A rendôr intézkedési kötelezettségérôl mint bûnmegelôzési feladatról az Rtv. a kamerák kapcsán csak annyiban tesz említést, hogy közterületen közbiztonsági célból helyezhetôk el képfelvevôk. Az ORFKintézkedés ezt a kérdést szabályozza 4 5. pontjában: 4. Az 1. pontban meghatározott szervek vezetôi gondoskodjanak a térfigyelô rendszer által közvetített képek folyamatos figyelemmel kísérésérôl, hogy a szükséges rendôri intézkedések kezdeményezhetôk legyenek. A képek esetleges rögzítése a folyamatos figyelést nem helyettesítheti. 5. A közvetített képek figyelésével csak olyan személyt lehet megbízni, aki szakmai ismeretei és tapasztalatai alapján képes a szükségessé váló intézkedések haladéktalan kezdeményezésére. A képeket figyelô rendôrök tehát bûncselekmény, szabálysértés észlelésekor intézkednek. A rendszer egyik legsúlyosabb problémája, hogy hogyan észlelhetô a bûncselekmény. Egy kamerás térfigyelô rendszerbe helyenként csak tizenhat, máshol akár százhúsz kamerát kötnek, ez a város igényeitôl és a célra fordított összegtôl függ. A térfigyelô központban egymás mellett tízhúsz monitoron lehet fogni a kamerák képeit, ez a szám is szabadon változtatható. Lehetôség van arra, hogy a monitorokra a kameráktól folyamatos adás érkezzen, de megoldható, hogy akár csak öt másodpercenként érkezzen kép. Általában kevesebb a monitor, mint a kamera, ezért választani kell, hogy melyik kamera képét akarjuk látni. Ki lehet választani a kamerákat kézi vezérléssel, és azt is be lehet állítani, hogy a monitorokon megfelelô idôközönként egy adott program szerint, végtelen körkapcsolásban jelenjenek meg az egyes kamerák képei. Bárhogyan is legyen beállítva a rendszer, tény, hogy a monitorokon megjelenô képek mennyisége emberi aggyal feldolgozhatatlan. Ahhoz, hogy a képeket figyelô rendôröket ez az információtenger ne árassza el, valamilyen módszert kell kialakítaniuk, amellyel hatékonyan információt nyerhetnek a monitorok képeibôl. A képek figyelését végzô állomány feladatai ellátásához oktatásban részesül, azonban ezt a kérdést még oktatással sem lehet megoldani. Az egyetlen módja egy ilyen méretû információhalmaz kezelésének az, hogy az információk közt meghatározott sémák szerint szelektálunk. 37 Ezt a mechanizmust a szociálpszichológiai irodalom a következôképp írja le: Az emberi pszichikum kategóriák segítsége nélkül képtelen lenne a gondolkozásra (a kategória itt általánosítást jelent). Kialakulásuk után a kategóriák a normális elôzetes ítélet alapjául szolgálnak. Nem tudjuk kikerülni a folyamatot. Rendezett életünk függ tôle. [...] A folyamat eredményeképpen napi életünk alkalmazkodási feladatait szabályozó nagyobb osztályok és csoportosítási szempontok képzôdnek. [...] A kategorizáció folyamata annyi történést idomít magába, amennyit csak képes. [...] a pszichikum a felmerülô cselekvések igényével összhangban a lehetô»legdurvább«módon igyekszik kategorizálni a környezeti történéseket. [...] ezáltal kisebb erôfeszítésre kényszerülünk, és az erôfeszítés kivéve legnyomósabb érdekeinket általában nem kívánatos. [...] A kategóriák tehát szorosan és idôben halaszthatatlan kapoccsal tapadnak azokhoz az eseményekhez, amelyeket látunk, amelyekrôl ítélkezünk, és amelyeknek részesei vagyunk. Valójában az a céljuk, hogy megkönnyítsék az észlelést és a viselkedést, más szóval gyors, zökkenômentes és ellentmondás nélküli alkalmazkodást tegyenek lehetôvé az életben. 38 Ezt a tézist támasztja alá Clive Norris és Gary Armstrong kutatása a kamerás térfigyelésrôl, melynek központi kérdése az volt, hogy kit figyelnek meg és miért. A kutatók 592 órát töltöttek összesen egy több mint ötszázezer lakosú nagyváros, egy megközelítôleg kétszázezer fôs vidéki város és egy lerobbant, de mozgalmas és etnikailag igen vegyes összetételû, kétszázötvenezres lélekszámú belvárosi kerület térfigyelô központjaiban. Összesen 888 célzott, egy percnél hosszabb ideig tartó megfigyelést regisztráltak és azok adatait értékelték ki. 39 Kutatásukból 40 kiderül, hogy bár a tinédzser korosztály a lakosságnak csak 15 százalékát jelenti, a 26 / TANULMÁNY FUNDAMENTUM / SZÁM
9 megfigyelések 40 százalékának volt célpontja. A megfigyeltek 93 százaléka férfi volt és 7 százaléka nô, 72 százalék semlegesen, 13 százalék hanyagul vagy szubkulturálisan öltözött. Bár a lakosságnak csupán 2 százalékát adják a feketék, és az etnikailag igen vegyes városban is (52 százalék valamilyen etnikumhoz tartozik) csak 18 százalék a fekete bôrû lakosság, a megfigyeltek 34 százaléka közülük került ki (a nagyvárosban nem mérhetôen alacsony, a vidéki városban 2,5:1, a belvárosi kerületben 1,7:1 a feketék lakosságbeli és a megfigyeltek közötti számának az aránya). A leggyakoribb megfigyelési ok, amiért valakire a kamerával ráközelítettek, nem az illetô cselekedete, hanem a személye volt. A megfigyelések okai és a bôrszín közötti összefüggések vizsgálatakor kiderült, hogy bûncselekmény miatt fehérek 25 százalékát, feketék 20 százalékát, közrend megsértése miatt fehérek 32 százalékát, a feketék 6 százalékát, bármi nyilvánvaló indok nélkül fehérek 35 százalékát, feketék 68 százalékát, egyéb okokból fehérek 9 százalékát, a feketék 6 százalékát figyelték meg. A képeket figyelôk egyetlen lehetôsége arra, hogy az információ áradatából a lényeges eseményeket kiszûrjék az, hogy az utca átlagos mintázatában az eltérésekre figyelnek. Lehet ez bôrszín, öltözék, viselkedés, csoportosulás, szokatlan irányba való vagy az utca ritmusától eltérô mozgás és még számtalan további szempont; ezek alapján kísérlik meg a monitor elôtt ülôk kiszûrni azt, hogy ki készül bûncselekményre. Norris és Armstrong a képeket figyelôk munkájának hét szabályát találta meg A megfigyelhetô célpontok nagy száma miatt a megfelelô célpont kiválasztásához a figyelôk felhasználják azt az elôzetes tudásukat, hogy ki követhet el legvalószínûbben bûncselekményeket vagy ki bizonyulhat problémaforrásnak. Így a megfigyelt legyen inkább fiatal, mint idôs; inkább férfi, mint nô; inkább fekete, mint fehér és inkább dolgozóosztálybeli, mint középosztálybeli. 42 Különösen gyanússá tehetnek valakit olyan külsô jegyek, mint nagyméretû kalap vagy kapucni viselése, ami miatt nem látható az arca kamerával, gyanús lehet a járókelô ha a képeket figyelô eleve valamilyen faji elôítélettel rendelkezik 43 már a bôrszíne alapján, továbbá akkor is, ha az öltözékének, társadalmi osztályának nem megfelelô szinten fogyaszt (például a ruházatához képest túl jó autója van). A vizsgált esetekbôl a kutatók azt a következtetést vonták le, hogy a bûnözô tevékenység felfedezése és a rendôrségi kiszállások, illetve ôrizetbe vételek között nincsen közvetlen megfeleltethetôség. Különösen súlyos ez a megállapítás azokban az esetekben, amikor a rendôrség a magánerôszakot (egy férfi tettlegesen bántalmazta partnernôjét) nem tekintette a közrendet megzavaró eseménynek, és nem érezte magát illetékesnek arra, hogy intézkedjen. Azért is aggasztó a rendôrség közömbössége a nôket ért bántalmazásokkal szemben, mert a nôkre irányuló kamerás ráközelítések 10 százaléka kizárólag voyeurista céllal történt, ötször annyi alkalommal, mint a nôk védelmében. 2. Bizonyos magatartások automatikusan magukra vonják a figyelôk tekintetét, mivel azok a közrendet sértik vagy bûncselekmények, illetve egyéb olyan cselekmények, amelyek bár magukban nem bûncselekmények, de elôfordulásuk alapján bûncselekmények elkövetését lehet feltételezni. Ilyen például, ha valaki hirtelen irányváltoztatás után elkezd futni az utcán, vagy már maga a futás is. A térfigyelô központban a személyes helyszíni jelenlét és hangok híján nem egyértelmû a kontextus, így gyakran azt a magyarázatot fûzhetik a futáshoz, 44 hogy valaki félelembôl menekül (áldozat) vagy a hatóság elôl menekül (tolvaj). A kutatás során a futáshoz kapcsolt téves feltevések sorozata nem ingatta meg a térfigyelô központbelieket abban a hitükben, hogy a futás valamilyen bûncselekménnyel áll kapcsolatban. Ugyanilyen magatartás, ha valaki nem veszi fel az utca ritmusát, céltalanul lôdörög. Megesik, hogy valaki lehajol a járdán egy autó mellett és fél percig nem bukkan fel, így a monitoron úgy tûnik, mintha az autót akarná feltörni, holott csak a cipôfûzôjét köti meg. 3. Bizonyos emberek egybôl a figyelem középpontjába kerülnek, mivel a képet figyelôk tudják, hogy az korábban már valamilyen (bûn)ügybe keveredett. 4. A kamerakezelôk egy idô után megtanulják, hogy a megfigyelt területen kik a helyiek és milyen szokásaik vannak, így az utcán egy idô után a nem megszokott arcokra kezdenek figyelni, és bizonyos tevékenységek a megszokott mintázatból térben vagy idôben nem helyénvalóként fognak kitûnni. Bizonyos emberekre külön figyelemmel voltak a rendôrök, így a hajléktalanokra vagy azokra, akik rendszeresen az utcán alkoholizálnak. Bizonyos cselekményeket szintén nagy gonddal figyeltek, ilyen volt a bankautomata használata a pénzfelvételeknél a képeket rögzítették, hátha hamarosan kiderül, hogy bankkártyacsalást követtek el, ezért még hasznosak lesznek ezek a felvételek. 5. A normális (átlagos) környezet válik az elôírt környezetté aki nem része a normális környezetnek, az másnak minôsül és foglalkozni kell vele. A másság a társadalmi tér nem megfelelô használatán alapul. Aki nem követ el semmilyen szabálysértést vagy bûncselekményt, de nem úgy használja a teret, ahogy az elvárható lenne (például részeg), azt megfigyelés alá vonják. 6. A képeket figyelôk ismerték a teret, jól eligazodtak benne, és egyúttal el is várták, hogy más is el- FUNDAMENTUM / SZÁM TANULMÁNY / 27
10 igazodjon benne. Aki elveszettnek, dezorientáltnak vagy más módon bizonytalannak tûnik, az a megfigyelés céljává válik. Feltételezik, hogy aki becsületes és tudja, hogy hova megy, mit csinál, az nem bizonytalankodik az utcán. 7. Azzal is baj van, aki a kamerák jelenlétét nem tekinti normális jelenségnek. A képeket figyelôk abból az abszolút érvényesnek tekintett tételbôl indulnak ki, hogy nekik joguk van bárkit megfigyelni az utcán. Ha valaki a kamera elôtt kapucnit húz a fejére és nem látszik az arca, vagy épp ellenkezôleg, szándékosan belenéz a kamerába, az gyanús, az provokál. A vizsgálat során megesett, hogy az ilyen renitens elemekrôl felvétel készült, hogy majd amikor legközelebb a bekamerázott területen jár, akkor emlékezzenek rá és szemmel tartsák. A Norris és Armstrong tanulmányában leírtak nem angol sajátságok. A képeket figyelô állomány reakciói feltételezhetôen Magyarországon is ilyenek. Ezek általános szociálpszichológiai jelenségek, melyek aligha kultúrafüggôk (a brit és a magyar rendôrségi kultúra talán amúgy sem áll olyan távol egymástól), nem függenek etnikai hovatartozástól, anyanyelvtôl. A kamerás térfigyelés esetében is egyelôre az emberi tényezô a rendszer lelke. A térfigyelô rendszer teljesítménye, minôsége nem fog különbözni az azt üzemeltetô szervezetétôl. Erre tekintettel félô, hogy a kamerás térfigyelés magyar változata éppolyan diszkriminatív, faji elôítéletektôl sújtott, a jogállamisággal nehezen összeegyeztethetô, mint a vizsgált brit, vagy maga a magyar rendôrség. Sajnos ez még csak nem is a legsúlyosabb problémája a rendszernek. További kérdés, hogy abban az esetben, ha a térfigyelô központ bûncselekmény vagy szabálysértés elôkészületeire lesz figyelmes, vajon idôben intézkedik-e a rendôrség. Ha a térfigyelô központ a rendôrségen belül a diszpécserközponttól el van választva, akkor a két központ közti információáramlás függvénye, hogy a rendôrség valóban intézkedik-e. Ha a diszpécserek nem bíznak meg teljesen a kamerásokban vagy egyszerûen csak rangsorolni kell a kirendelhetô egységek feladatai között, akkor elképzelhetô, hogy nem veszik elég komolyan a kamerák által megfigyelt cselekményt és nem történik intézkedés. Ha a térfigyelô központ közvetlenül a többi rendôri egység mellett mûködik, akkor a kamerák által közvetített képekhez illetéktelenül hozzáférhet a rendôri állomány bármely tagja, ami titoktartási, adatvédelmi, illetve hatásköri problémákat vethet fel. Az ORFKintézkedés ezt, helyesen, a következôképp szabályozza. 15. A térfigyelô rendszer központi kezelési helyiségébe csak az ott szolgálatot ellátó állomány, az ellenôrzésre jogosult vezetôi állomány, a rendszergazda, az érintett rendôri szervnél a térfigyelô rendszer mûködtetésének szabályait tartalmazó belsô normában meghatározott személyek, valamint az adatvédelmi biztos és munkatársai léphetnek be és tartózkodhatnak. Ezen személyeken kívül más a térfigyelô rendszer központi kezelési helyiségébe csak a rendszert mûködtetô rendôri szerv vezetôjének elôzetes engedélyével léphet be, illetve tartózkodhat. A térfigyelô és a diszpécserközpontok megfelelô összehangolása esetén további kérdés a rendôrségi intézkedések hatékonysága. Ha idôben a helyszínre ér a járôr és intézkedni kíván, a térfigyelô központ segítségére van utalva, hiszen a rendôr személyesen nem látta az esetet. Ez az intézkedô rendôr és a központ jól összehangolt munkáját igényli. Igen nehéz egy verekedésnél eldönteni, hogy ki a támadó és ki az áldozat. Megeshet, hogy a helyszínen lévô rendôrök, bár a képen látszott, mégsem azt fogják le, aki támadott, mert az intézkedéssel nem lehet annyit várni, hogy tisztázzák a helyzetet, vagy pedig egyszerûen csak terhes a rendôrjárôr számára a központtal való állandó egyeztetés. Mivel a képeket figyelô rendôrök gyakran csak a furcsa magatartásra figyelnek fel, de semmilyen konkrét bizonyítékkal nem rendelkeznek, gyakori az alaptalan riasztás, ami rontja a rendôrjárôrök és a térfigyelô központ kapcsolatát. Ha azonban a rendôrök a helyszínre érkezve nem lehetnek biztosak abban, hogy valóban történt-e bûncselekmény, akkor az is megeshet, hogy az eredmény felmutatása érdekében a félreértelmezett cselekményt intézkedés követi, rosszabb esetben bûncselekményt, illetve szabálysértést kreálnak belôle. 45 A magyar Rtv. kiválóan megfelel e célra, mivel az igazoltatás oka bármi lehet, a motozásnak pedig annyi a feltétele, hogy fennálljon a bûncselekmény vagy a szabálysértés gyanúja, amely természetesen minden ilyen esetben fennáll, hiszen a rendôrök épp ezért szálltak ki. Az pedig, hogy a személy átkutatására szükség volt, megfelelôen igazolja a térfigyelô központ gyanúját, és ezzel kör bezárult. A BÛNÜLDÖZÉSI FELADAT Az Rtv. alapján a kamerás térfigyelés legfontosabb feladata a bûnüldözés, a büntetô- vagy szabálysértési eljárás képfelvételekkel való támogatása: A rendôrség által készített kép- és hangfelvételek, illetôleg az abban szereplô személyes adatok csak az esemény helyszínén elkövetett bûncselekmény vagy szabálysértés miatt kezdeményezett eljárás során, valamint körözött személy azonosítása céljából használhatók fel. Gyakori eset, hogy a felvételen már nem a bûncselekmény elôkészülete, hanem maga a bûncselekmény látszik, és ekkor már nem bûnmegelô- 28 / TANULMÁNY FUNDAMENTUM / SZÁM
11 zésrôl, hanem bûnüldözésrôl van szó. A bûncselekmény észlelése és a gyors rendôri reakció lehetôséget adhat arra, hogy a bûncselekmény elkövetését félbeszakítsák, nagyobb jogsérelem okozását megakadályozzák, az elkövetôt elôállítsák. Azonban ez korántsem mindig lehetséges; ilyenkor az elkövetô felkutatása marad a rendôrség feladata. A rendôrségi közbelépés kapcsán felvetett problémák a kamerás térfigyelés bûnüldözôi feladatainak ellátásánál is ugyanúgy fennállnak. A bûncselekmény észlelése ugyanúgy történik, mint a bûncselekmény elôkészületének észlelése. Ugyanúgy adódhatnak félreérthetô helyzetek, amikor csak a térfigyelô központból tûnik egy magatartás bûncselekménynek, szabálysértésnek. A cselekmény észlelése és a rendôrség kiszállása közt nem áll fenn közvetlen megfeleltethetôség nem minden észlelés jár rendôri intézkedéssel és nem minden rendôri intézkedés alapul teljes egészében az észlelt cselekményeken. A helyszínen tartózkodó rendôr bûncselekményt, szabálysértést észlelve általában igen rövid idô alatt intézkedik. 46 Ha a képeket figyelô rendôr olyan cselekményt észlel, amely megítélése szerint szabálysértés vagy bûncselekmény, akkor az elkövetô még igen távol áll attól, hogy vele szemben intézkedjenek, elôállítsák ôt. Összefoglalásul tehát a felvetôdô kérdések: 1. A képeket figyelô informálja-e a diszpécserközpontot? 2. A diszpécserközpont kíván-e reagálni, ha igen, milyen gyorsan; milyen súlyosnak ítélik a figyelôk által elôadott bizonyítékokat? 3. Ha a rendôrség reagál és járôrt küld a helyszínre, hogy lépjen közbe, dönthet úgy a járôr, hogy a) saját belátása szerint cselekszik és figyelmen kívül hagyja a központ instrukcióit; b) információt kér a központtól arról, hogy ki ellen milyen bizonyíték van, kit lehet ôrizetbe venni; c) ôrizetbe veszi a gyanúsítottat valamilyen kisebb súlyú bûncselekmény, szabálysértés miatt (például közrend megzavarása), és késôbb, a felvételek alapján kreálnak egy jobb bizonyítékot? 4. Ha maga a cselekmény már véget ért, akkor az intézkedés azon múlik majd, hogy mit rögzítettek belôle és a rögzítetteket hogyan értékelik a képeket figyelôk? FELVÉTELKÉSZÍTÉS Az Avtv januári módosítása elôtti állapotokról elmondható, hogy gyakorlati szempontokból kiindulva tartható volt az adatvédelmi biztos álláspontja, miszerint a kamerás térfigyelést szabályozni, korlátozni kell. Az adatvédelmi biztos beszámolójából kitûnt, hogy az Alkotmánybíróság által a személyes adatok és képfelvételek között tett megkülönböztetést nem követte, magát az Avtv. kifejezett felhatalmazása nélkül is illetékesnek tartotta arra, hogy a térfigyelô rendszerek képfelvételeinek ügyeiben vizsgálódjon. Az Alkotmánybíróság határozatát 47 szem elôtt tartva, megoldásként kínálkozott az Avtv. kamerás térfigyelésre való analógiás alkalmazása, azon az alapon, hogy a képfelvételek maguk ugyan nem személyes adatok, azonban a felvételbôl könnyen személyes adatok nyerhetôk, a felvételek a személyes adatok hordozói. Ezen érvelés alapján a térfigyelô-rendszerek felvételei már 2004 januárja elôtt is az Avtv. hatálya alá tartoztak, az Avtv. új adatkezelés meghatározása alapján pedig efelôl többé már nem lehet kétségünk. Az Avtv. alapján a Rtv át csak úgy lehet értelmezni, hogy adatkezelés történik. A Rtv. vonatkozó szakasza kép- és hangfelvételek, illetôleg az abban szereplô személyes adatok -ról szól, ezt erôsíti meg az ORFK intézkedés 10. pontja A felvételek kezelésére a személyes adatok kezelésére vonatkozó jogszabályokban és belsô normákban meghatározó általános elôírások vonatkoznak. A képfelvétel adatfelvétel, az adatfelvétel pedig az Avtv pontja alapján adatkezelésnek minôsül. Ezek szerint térfigyelô kamerákkal csak célhozkötötten lehet felvételeket készíteni. Ez az elôírás nem kis technikai bonyodalmat okoz a felvételkészítéskor, mivel az eredményes bizonyításhoz gyakran szükség van a bûncselekményt megelôzô elôkészületi cselekmények bemutatására. Azonban a bûncselekmény maga csak késôbb válik ismertté és akkor már késô az elôkészületekre képi bizonyítékot keresni. Mivel a képfelvétel készítését kizárólag a bûncselekmény alapozhatja meg, az elkövetô kilétének felderítése, az elkövetés módjának megmutatása a felvétel készítésének a célja. Az elôkészületi cselekmények magukban általában nem bûncselekmények, így azok nem állják ki a célhozkötöttség próbáját. A bûncselekmény késôbbi elkövetôje a cselekmény elôtt ártatlan, róla semmilyen felvétel készítése (beleegyezése nélkül) nem lehet törvényes. Az Rtv. ezt a kérdést egyszerûen nem szabályozza. A képfelvevôt közbiztonsági célból lehet felszerelni, a felvétel készítése célhozkötöttségével nagyvonalúan nem foglalkozik, majd a felvételek felhasználásakor ismét eszébe jut a törvényalkotónak a célhozkötöttség elve - kép- és hangfelvételek, illetôleg az abban szereplô személyes adatok csak az esemény helyszínén elkövetett bûncselekmény vagy szabálysértés miatt kezdeményezett eljárás során, valamint körözött személy azonosítása céljából használhatók fel. FUNDAMENTUM / SZÁM TANULMÁNY / 29
12 A 42. -nak ez a hiányossága a kamerás térfigyeléssel kapcsolatban igen súlyos adatvédelmi veszélyt rejt magában vagy ennek alternatívájaként a térfigyelés bûnüldözési feladatát teszi az esetek többségében lehetetlenné. Az Avtv. az adatkezelés célhozkötöttségét a következôképp szabályozza. Személyes adatot kezelni csak meghatározott célból, jog gyakorlása és kötelezettség teljesítése érdekében lehet. Az adatkezelésnek minden szakaszában meg kell felelnie e célnak. Az adatkezelés minden szakaszába beletartozik maga az adatfelvétel is. A Rtv. csak a képfelvevôk felszerelésénél jelöli meg a közbiztonságot mint célt. Ha a Rtv ban a képfelvétel készítésénél hiányzó célt ki akarjuk pótolni, akkor a hiányt megelôzô mondatból a közbiztonsági, azaz a rendôrségi törvény 1. (2) bekezdésében leírt négy célt olvashatjuk ki 48, az utána következô mondatban, bûncselekmény vagy szabálysértés miatt kezdeményezett eljárás során, valamint körözött személy azonosítása céljából, bûnüldözési, rendészeti és közigazgatási célokat találunk. Ez utóbbi mondatban logikus, hogy nem szerepel a bûnmegelôzési cél, hiszen az az elrettentés és a meghosszabbított tekintet révén valósul meg. Arra lehet következtetni, hogy a hiányt a bûnüldözési, rendészeti és államigazgatási célokkal kell kipótolni. A súlyos adatvédelmi veszély abban áll, hogy az érintett beleegyezése nélkül személyes adat csak törvény felhatalmazása alapján kezelhetô. A Rtv. kizárólag az intézkedések körében teszi lehetôvé, hogy A Rendôrség a rendôri intézkedéssel összefüggésben az intézkedéssel érintett személyrôl, a környezetrôl, illetôleg a rendôri intézkedés szempontjából lényeges körülményrôl, tárgyról kép- és hangfelvételt készíthet, azonban az esetek többségében a rendôrség még nincs a helyszínen, így nem beszélhetünk semmiféle rendôri intézkedésrôl. Ha nincs rendôri intézkedés, akkor hiányzik az Avtv. által megkövetelt törvényi felhatalmazás. Így a Rtv. kifejezett felhatalmazása hiányában el kell tekintenünk attól a lehetôségtôl, hogy a rendôrség az Avtv. 3. (1) b) pontja alapján készíthet felvételeket. Mivel a (1) bekezdés alapján nem készülhet felvétel érdemes még megvizsgálni a 3. (2) bekezdést: Különleges adat akkor kezelhetô, ha a) az adatkezeléshez az érintett írásban hozzájárul, vagy b) a a) pontjában 49 foglalt adatok esetében, az nemzetközi egyezményen alapul, vagy alkotmányban biztosított alapvetô jog érvényesítése, továbbá a nemzetbiztonság, a bûnmegelôzés vagy a bûnüldözés érdekében törvény elrendeli; Mivel a járókelô vagy a gyanúsított nem tud arról, hogy felvételt készítenek róla, így abba beleegyezni sem tud, tehát az a) pont kizárható. A b) pont megengedné a bûnmegelôzési vagy a bûnüldözési érdekekre hivatkozva a felvétel készítést, azonban ez a rendelkezés kifejezetten, csak bizonyos különleges adatok körében van tekintettel ezekre az érdekekre, amely a személyes adatoknak csak egy részhalmaza. Márpedig e szakasz alapján kevesebbrôl a többre nem lehet következtetni. Létezik még egy harmadik eset: c) egyéb esetekben azt törvény elrendeli, mint jól ismert, törvényeinkben gyakran visszatérô kivétel. Ezt a pontot a felvételkészítést alátámasztandó szintén nem lehet felhasználni, egyrészt a már említett kevesebbrôl többre következtetés lehetetlensége miatt, másrészt ezt valamely más törvénynek kifejezetten el kell rendelnie. Fentebb láthattuk pedig, hogy a Rtv. pont ezzel a kifejezett elrendeléssel maradt adósunk, a rendôrségi törvény 42. -án kívül pedig más törvény nem szabályozza a közterületi kamerás térfigyelést. A 42. hiányossága még egy értelmezési lehetôséget megenged, nem hiányról van szó, hanem eleve alkotmányellenes szabályozásról. Elôször egy nagyobb adathalmazt összegyûjtenek, majd válogatnak belôle és a képeken felfedezett szabálysértésekhez, bûncselekményekhez utólag rendelik hozzá a célt, aminek magát a felvételkészítést (adatfelvételt) megelôzôen kellett volna fennállnia, és ami alapján a felvételkészítést meg kellett volna indítani. Az Alkotmánybíróság nem véletlenül tiltja a készletezô jellegû adatfeldolgozást. A határozott cél nélküli, s definiált célok hiányában a különbözô felhasználási célok szerint nem osztható, bármely adatot elôre meg nem határozható felhasználói körök számára rendelkezésre bocsátó, készletre való adatfeldolgozás önmagában alkotmányellenes.[...] a célhozkötöttségnek az adat felvételétôl kezdve az adat törléséig érvényesülnie kell. 50 Ha rendôrségi törvényt kevésbé szigorúan értelmezzük, tekintettel vagyunk a törvényhozó szándékára és ezt a hiányosságot elnézzük, a célhozkötöttség elve továbbra is szemünk elôtt kell lebegjen ahhoz, hogy valami mégiscsak határt szabjon a térfigyelô rendszerek mûködésének, a rendôrség bûnüldözési érdekekre hivatkozva szabadságainkat a szükségesnél jobban ne korlátozza. A kevésbé szigorú értelmezés szerint pedig a képfelvételeket (adatfelvételt) az Avtv. a Rtv. alapján a már említett három célhoz kötve teszi lehetôvé. Az adatkezelés minden szakaszának meg kell felelni az adott célnak. Például, ha egy felvételt rendészeti céllal készítenek, nem változhat át késôbb a cél bûnüldözésire. Ha egy felvétel körözési célra készül, akkor azt nem lehet késôbb bûnüldözési célnak minôsíteni, stb. A felvételkészítés elindításakor már tudnia kell a rendôrségnek, hogy milyen célból készülnek a képek és késôbb nincs mód ezen változtatni. A célhozkötöttség következetes betartása azonban nem 30 / TANULMÁNY FUNDAMENTUM / SZÁM
13 oldja meg, a korábban részletezett elôkészületi cselekmények rögzítésének problematikáját, nem is oldhatja meg, mivel ártatlan és mégcsak nem is gyanúsított emberekrôl semmilyen indokkal nem lehet rendôrségi felvételeket készíteni (nyilvános közszereplést leszámítva). Sajnos ezt a megfontolást az ORFK nem osztja, így inkább egy törvénysértést foglalt intézkedésébe és ezzel a részlettel együtt támogatta az adatvédelmi biztos az intézkedést (avagy ennek a részletnek az intézkedésben hagyása jelenti a kompromisszumot). 7. a térfigyelô rendszerek által közvetített képeket a mûködtetô rendôri szervek folyamatosan rögzíthetik. Ha a közvetített képeket a rendôrség folyamatosan rögzítheti, az azt jelenti, hogy nemhogy nem meghatározott célhoz kötik az adatkezelést, hanem az adatok olyan mennyiségben és sokféleségben kerülnek rögzítésre, amelyet egy konkrét célhoz kötni lehetetlen. Az intézkedés nem éri be ennyivel, a következô pontban a készletezô jelleggel történô adatkezelés tilalmát is megsérti. 8. A folyamatosan rögzített felvételeken a rendôri intézkedéssel összefüggésben készült, illetve a büntetô-, vagy szabálysértési eljárás megindítását megalapozó körülményt tartalmazó képeket el kell különíteni a releváns adatokat nem tartalmazó felvételektôl. Az ORFK intézkedés törvénysértô voltán a 8. pont a) bekezdése sem változtat. A rendôri intézkedéssel összefüggésbe nem hozható, illetve szabálysértési, vagy büntetôeljárás szempontjából jelentôséggel nem bíró felvételeket haladéktalanul meg kell semmisíteni. Alkotmányellenes, Ezért tilos a felvételek elôre meg nem határozott cél elérése érdekében, késôbbi esetleges felhasználásra - készletezô jelleggel - történô gyûjtése. Számomra érthetetlen, hogy mibôl jutott az ORFK arra a következtetésre, hogy a 7. pontban rögzített törvénysértést a 8. pontban elôírt adattörlés semmissé teszi. RENDÔRI INTÉZKEDÉS Az Rtv.-nek a rendôri intézkedés képi rögzítésérôl szóló szabályozása lényegesen jobbra sikerült, mint a bûnüldözési célokat szolgáló felvételekre vonatkozó. 52 A rendôri intézkedés konkrét, könnyen megragadható esemény, a szolgálati szabályzat az intézkedés általános szabályai között, az intézkedési kötelezettség szabályozása után rögtön A szolgálati fellépés módja leírását adja. 53 Mind az intézkedés alá vont személy, mind a kamerák képeit figyelôk egybôl felismerik, hogy rendôri intézkedésrôl van szó. A felvétel célját ez meg is határozza, és az Rtv., illetve az Avtv. szabályaival összhangban törvényesen felvétel készülhet. A rendôri intézkedésrôl készült felvétel védi az intézkedés alá vont személyt; ha (úgy érzi, hogy) ellene jogtalan, törvénysértô rendôri intézkedés történt, akkor a felvételek segítségével alátámaszthatja állítását, és éppúgy védi a rendôröket, akiket törvénysértô intézkedés vádja ér, vagy abban az esetben, ha az intézkedés során a rendôrökre támadnak. KÖRÖZÉS A Rtv. a rendôrségre államigazgatási feladatokat is ruház, ilyen államigazgatási feladat lehet a személykörözés. A körözést a személy- és tárgykörözésrôl szóló évi XVIII. törvény szabályozza és e törvény utal bizonyos feladatokat a rendôrség hatáskörébe. Személykörözésnél a törvény végrehajtási rendelete 54 részletezi, hogy a körözéshez szükséges adatgyûjtés során az ismeretlen személyazonosságú személyrôl milyen adatokat kell összegyûjteni. A rendelet 7. arcfénykép vagy egész alakos fényképének elkészítését írja elô. Erre a célra térfigyelô kamerával készült feltételek tökéletesen megfelelnek, feltéve, ha a képeket figyelô rendôrök tudják, hogy az ismeretlen mikor és melyik kamera elôtt halad el. Elég valószínûtlen, hogy az ismeretlen személyt egy személyleírás alapján felismerjék, és felvételt készítsenek róla körözési célból, sokkal valószínûbb, hogy valamilyen kamerával rögzített bûncselekmény egyik ismeretlen elkövetôjét keresik és a bûncselekmény rögzítése folytán rendelkeznek az illetô fényképével. Ebben az esetben ismét felmerül az Rtv nak hiányossága. Amíg az Avtv. szövegében nem nevesítették adatkezelésként a képfelvételek készítését felmerült az a lehetôség, hogy ha az adatvédelmi biztosnak még sincs igaza és a képfelvételek kezelésének szabályozása nem esik az Avtv. hatálya alá, azaz egyedül a Rtv. 42., illetve a Rtv. VII. A rendôrség adatkezelése fejezet rendelkezései a kamerás térfigyelést szabályozó kizárólagos normák. Azonban ebben az esetben sem szabadult volna fel az Rtv. a célhozkötöttségi szabály alól, ugyanis az Rtv. adatkezelési elôírásai is megkövetelik a célhozkötöttséget. (1) A Rendôrség által bûnüldözési célból gyûjtött és tárolt személyes adatokat - ha törvény eltérôen nem rendelkezik - csak rendôrségi, illetve bûnüldözési célra lehet felhasználni. (2) A Rendôrség más szervek által kezelt személyes adatokhoz bûnüldözési feladatai ellátása céljából - törvényben meghatározottak szerint - hozzáférhet, az ilyen módon szerzett adatot bûnüldözési céltól eltérôen nem használhatja fel, és nem továbbíthatja. (3) A rendôrségi adatkezelés során a tényeken FUNDAMENTUM / SZÁM TANULMÁNY / 31
14 alapuló adatokat meg kell különböztetni a következtetésen, véleményen vagy becslésen alapuló adatoktól. A célhozkötöttség ebben a szakaszban igen érdekesen jelenik meg, bûnüldözési célból gyûjtött és tárolt személyes adatokat csak rendôrségi, illetve bûnüldözési célra lehet felhasználni. Egy bekezdésen belül a bûnüldözési cél kettéosztódik és a bûnüldözési cél párjaként a rendôrségi cél jelenik meg, mely utóbbi pontos jelentését a törvényalkotó homályban hagyja. Ez sérti egyrészt az Alkotmánybíróság által az Avtv.-ben is megjelenô, de attól függetlenül tételezett jogelvet az adatkezelés minden szakaszában azonos célnak kell meglennie, másrészt A határozott cél nélküli, s definiált célok hiányában a különbözô felhasználási célok szerint nem osztható, bármely adatot elôre meg nem határozható felhasználói körök számára rendelkezésre bocsátó, készletre való adatfeldolgozás önmagában alkotmányellenes. 55 elôírással ellentétes. További problémát jelentenek a Ptk. 80. (3) bekezdésének rendelkezései. [a]z eltûnt, valamint a súlyos bûncselekmény miatt büntetôeljárás alatt álló személyrôl készült képmást (hangfelvételt) nyomós közérdekbôl vagy méltánylást érdemlô magánérdekbôl a hatóság engedélyével szabad felhasználni. illetve a Polgári Törvénykönyv módosításáról és egységes szövegérôl szóló évi IV. törvény hatálybalépésérôl és végrehajtásáról rendelkezô évi 2. törvényerejû rendelet 2. -a, amely szerint [a]z eltûnt, illetôleg a büntetôeljárás alatt álló személyrôl készült képmás vagy hangfelvétel felhasználását az eltûnt személy felkutatását vagy körözését elrendelô, illetôleg az a hatóság engedélyezheti, amely elôtt a büntetôeljárás folyik. A Ptk. nem foglalkozik a képmások eredetével, az eltûnt vagy valamint a súlyos bûncselekmény miatt büntetôeljárás alatt álló személyrôl készült képmást, a képmás készítésének eredeti céljától függetlenül nyomós közérdekbôl, hatóság engedélyével fel lehet használni. A Tvr. meg is határozza a felhasználást engedélyezô hatóságokat. Az egyetlen szépséghibája a Ptk. idézett rendelkezésének az, hogy eszerint Az e viszonyokat szabályozó más jogszabályokat - ha eltérôen nem rendelkeznek - e törvénnyel összhangban, e törvény rendelkezéseire figyelemmel kell értelmezni. Tehát az e viszonyokat rendezô jogszabályok Rtv., Sztv. 56, Avtv., mint speciális jogszabályok elsôbbséget élveznek. Sôt a szabályozott viszonyokat a törvényalkotó olyan súlyúnak tekintette, hogy szemben a Ptk.- val az Rtv. és az Avtv. esetében a törvény elfogadásához a jelenlévô képviselôk kétharmadának szavazata szükséges. 57 Levonható a tanulság: a célhozkötöttség a körözés esetében, még a Ptk. segítségével sem megkerülhetô elôírás. A FELVÉTELEK ÉS A KÉPMÁSHOZ VALÓ JOG A személy saját képmásához való joga és információs önrendelkezési joga, bár sokban hasonlítanak egymásra, mégiscsak két különálló jog. A kamerás térfigyelés gyakorlatának elemzésekor meg kell vizsgálni azt is, hogy a térfigyelô rendszerek alkalmazása mennyiben van tekintettel a képmáshoz való jogra. Az alkotmány külön nem nevesíti a képmáshoz való jogot, ezt a jogot az általános személyiségi jogból lehet kibontani: Az ember külsô megjelenése közvetetten kifejezi a személyiség belsô sajátosságait is, az ember jellemét, értelmi és érzelmi világát, indulatait, a személy társadalmi szerepét, ezáltal az egyed megkülönböztetésének és azonosításának nélkülözhetetlen eszköze és feltétele, a személyiség megvalósítását és érvényesítését szolgálja. Ez a tény teszi lehetôvé és szükségessé a jogi védelmet abban a körben, amelyben a jogi eszközök alkalmazhatók. 58 Hogy valóban létezik a magyar jogban a képmáshoz való jog, azt a Ptk. és a évi XI. törvény a védjegyek és a földrajzi árujelzôk oltalmáról jól mutatja. Kérdés, hogy mekkora a képmáshoz való jog terjedelme. A személyhez fûzôdô jogok megsértését jelenti a más képmásával vagy hangfelvételével kapcsolatos bármiféle visszaélés. 59 Azonban hogy mi számít visszaélésnek, korántsem könnyû megítélni. A visszaélés természetesen sokféleképpen valósulhat meg. Ennek legtipikusabb formái: a képmás vagy hangfelvétel visszaélésszerû készítése, felhasználása, nyilvánosságra hozatala. 60 A fentieknek megfelelôen a képmás és a hangfelvétel mint az ember külsô megjelenésének ábrázolása a törvény védelme alatt áll, az (1) bekezdésbôl [Ptk. 80. ] következôen azzal kapcsolatban bármiféle visszaélés tilos. Ez nemcsak a (2) bekezdésbe ütközô módon, tehát az engedély nélküli nyilvánosságra hozatal útján valósulhat meg, de egyebek mellett a felvétel készítésével is, ha valaki az érintett engedélye nélkül, illetéktelenül hatol be a személyiségi érdekkörbe (BH ), így például ha rejtett kamerával, titkos lehallgatással készít felvételt. Visszaélésnek minôsül az engedéllyel készült felvétel rendeltetésétôl eltérô célú felhasználása (így amikor a híradó számára készült tudósítás képeit reklám céljára használják), vagy adott esetben a nyilvánosságra hozatal módja is, amennyiben például az ábrázolt személy azáltal nevetségessé válik (BH ). 61 A képmással való visszaélés megítélésnél ha elfogadjuk, hogy a kamerás térfigyelés az Avtv. hatálya alá tartozik nem lehet figyelmen kívül hagyni a fentiekben ismertetett célhoz kötöttség követelményét. Ha a felvételek készítése nem felel meg a célhoz kö- 32 / TANULMÁNY FUNDAMENTUM / SZÁM
15 töttség szabályainak és ezáltal törvényellenes módon készültek, akkor az egyben képmással való visszaélésnek tekinthetô. Ha elfogadjuk Harmathy Attila értelmezését, mely szerint a képmást a személyes adatoktól meg kell különböztetni, ebbôl következôen a kamerás térfigyelés csupán képmások kezelését jelenti és nincsen szó adatkezelésrôl, akkor nemcsak az Avtv. rendelkezései, hanem az 15/1991. (IV. 13.) AB határozat sem köti az Rtv ának rendelkezéseit. Ezek szerint a közbiztonsági cél legitimálja a felvételkészítést, a rendôrség pedig a közbiztonsági célt általános, felvétel rögzítésére korlátlan felhatalmazásként kezelô ORFK-intézkedés alapján minden további törvényi szabályozástól, korlátozástól mentesen, folyamatosan rögzítheti a kamerák képeit, bárki képmását. Mindez nem jelenthet visszaélést, hiszen törvény felhatalmazása alapján készülô felvételeknél nehezen hivatkozhatnánk a személyiségi érdekkörbe való illetéktelen behatolásra. Az Alkotmánybíróság nem vezeti le a képmáshoz való jogot önálló szabadságjogként a 35/2002. (VII. 19.) AB határozatban. Harmathy Attila párhuzamos indokolásában ugyan megtehetné, csak egy lépés lenne attól, hogy a fényképeket/képfelvételeket megkülönbözteti a személyes adatoktól, mégis azt a megoldást választja, hogy visszautal a 8/1990. (IV. 23.) AB határozatra ha a bíróság vagy az Alkotmánybíróság az egyén autonómiáját akarja védeni és konkrét, nevesített alapjogok egyike sem alkalmazható, akkor hívja fel az általános személyiségi jogot. A privacy jogát a képmáshoz való jog vonatkozásában az Alkotmánybíróság úgy védhetné meg, hogy vagy az általános önrendelkezési jogból olvasztaná ki a képmással való rendelkezés jogát, vagy a képmáshoz való jognak a Ptk.-nál kiterjesztôbb értelmezést adna, és ez garantálná a képmással való rendelkezés jogát. A képmással való rendelkezés joga ugyanis lényegesen több, mint a képmással való visszaéléstôl való védelem, és több, mint a képmás nyilvánosságra hozatalának korlátozása. A személy képmásának védelme a személyes adatok védelméhez hasonló alapokon igényelne szabályozást. Ahogyan a személyes adatok védelmét információs önrendelkezési jognak tekinti az Alkotmánybíróság, a személy képmásának védelmét a képmáshoz kapcsolódó önrendelkezési jogként értelmezhetné. A német Alkotmánybíróság népszámlálási ítéletében 62 az alkotmányos alapjogokba való beavatkozások feltételeként elôírta, hogy csak olyan törvényi alapon van erre lehetôség, melybôl a korlátozás feltételei és terjedelme tisztán és a polgár számára felismerhetôen kiderülnek. Ezt a megfontolást a magyar törvényhozók, a magyar Alkotmánybíróság és az adatvédelmi biztos is magukévá tehetnék, amikor a felvételek folyamatos rögzítését mindössze egy nem nyilvános ORFK-intézkedés szabályozza, és a nyilvános rendôrségi törvénynek a kamerás térfigyelésre vonatkozó szakaszai is távol állnak attól, hogy annak alapján bárki is tiszta képet nyerjen alkotmányos joga korlátozásának feltételeirôl és terjedelmérôl. A német jog ennél azonban továbbmegy, a német büntetôeljárási törvény (StPO) 81b. -a a rendôrségnek a terhelt lefényképezését annak akarata ellenére és nem csupán beleegyezése híján csak nyílt ellenállás nyílt leküzdése esetén engedi meg, de akkor sem megengedett a titkos felvételkészítés, amelybôl az érintett semmit nem vesz észre. 63 Képfelvétel készítése az érintett akarata ellenére annak alapvetô jogai olyan súlyos korlátozását jelenti, hogy az csak veszély elhárítása céljából megengedett. Amelung és Kerckhoff hasonlata szerint ez olyan, mintha a rendôr egy ölésre kész támadó kezébôl kirántaná a kést: ezzel megment egy életet és egyben bizonyítási eszközhöz is jut. Ebbôl a gondolatmenetbôl az következik, hogy az érintett beleegyezése nélkül képfelvétel készítése csak veszélyhelyzetben megengedett. A német alkotmányjogban a képmáshoz való jog jelentését igen jól magyarázza az a koncepció, mely azt az önkifejezés jogához kapcsolja. Az információs önrendelkezési jog által védett területre helyezi a polgárok privát szféráját és a nyilvános önkifejezés szabadságát. 64 Az embernek más emberekkel való kapcsolataiban az alapvetô védelmi mechanizmusai közé tartozik az, hogy egy bizonyos képet kialakít és fenntart magáról. Ebbe a szerepjátékba a jogosulatlan lefényképezés súlyosan beavatkozik, különösen, ha a képek készítését az érintettek nem észlelik, és így felvételek a lefényképezetteket egy általuk nem megfigyeltnek hitt és nem szerepkonform(!) magatartásban mutatják. Ehhez jön hozzá a továbbiakban az inobjektivitásnak egy magas foka, amely a fényképezés objektivitásában akarja magát mutatni, amit a kapásból elsütött képekbôl jól ismerünk Gyakorlati szempontból vizsgálva a képmáshoz fûzôdô jogot azt a további megkülönböztetést érdemes tenni, hogy a bûncselekmény, szabálysértés (feltételezett) elkövetôjérôl, illetve intézkedés alá vont személyrôl van szó, vagy pedig ilyen ügyekben nem érintett harmadik személyrôl. Az elsô esetben a rendôrség az Rtv a alapján jogosnak tekinti a képek rögzítését, a második esetben problémaként merül fel, hogy miként érinti a felvétel a harmadik személy jogait. Sajnos a magyar gyakorlatban nem mûködik az a technikai megoldás, amely a közbiztonság szempontjából fontos és nem fontos személyek elkülönítésére alkalmas lenne. (Ha mûködne ez FUNDAMENTUM / SZÁM TANULMÁNY / 33
16 a technika, akkor az ORFK-intézkedésnek kellene elôírnia annak alkalmazását.) Ez az eljárás abban áll, hogy a kamerákat úgy állítják be, hogy a képben lévô személyek a távolság miatt már nem felismerhetôk, azonban a mozgásuk még jól kivehetô. A képeket figyelô rendôrnek akkor volna szabad ráközelítenie valakire a kamerával, ha valamilyen gyanús cselekményt észlel; ezzel sokkal inkább elkerülhetô lenne, hogy olyan személyek személyes adatait/képmását kezeljék, akikkel a rendôrségnek tényleg semmi dolga. 66 Ha a kamerás térfigyelés az Avtv. hatálya alá tartozik, akkor azok a személyek, akik képmását kamera rögzítette, még egy fontos joggal rendelkeznek. Ha nem indul ellenük eljárás, kérhetik a felvétel megsemmisítését a felvételt készítô szervtôl. Az információs önrendelkezési jognak gyakorlati szempontból ez a legfontosabb részjogosítványa: képfelvétel rögzítéséhez nyilatkozattal (írásban vagy szóban), ráutaló magatartással (például a kamerával megfigyelt területen való megjelenéssel) hozzájárulhatnak; képfelvétel rögzítése esetében az érintett személyek gyakorolhatják az adatkezeléssel összefüggésben ôket megilletô jogaikat: tájékozódhatnak adataik kezelésérôl, és a korábbi hozzájárulásukra tekintet nélkül azokat bármikor töröltethetik; [...] amennyiben törvényi felhatalmazás hiányában olyan közterületen, vagy nyilvános magánterületen történik képrögzítéses megfigyelés, amelyet a személyes adataik kezeléséhez hozzájárulni nem szándékozók is kénytelenek felkeresni vagy ott megjelenni, akkor lehetôvé kell tenni, hogy az érintettek kérésére a rájuk vonatkozó felvételeket soron kívül töröljék. 67 Az adatvédelmi biztos ajánlásai végrehajthatatlanok. Egyrészt lehetetlen a kamerás térfigyelô rendszerek esetében az információs önrendelkezési jogot gyakorolni, mivel a rendszer lényege éppen az, hogy a megfigyeltek sohasem tudhatják, mikor is figyelik ôket, és még kevésbé azt, hogy mikor rögzítik a képmásukat. Másrészt rövid idôn belül, amikor mondjuk Budapestnek nem lesz olyan lakóövezete, amelyet még nem kameráztak be, irreálissá válik az az elképzelés, hogy elkerülhetô a kamerák tekintete, és csak az olyan közterületeket (közintézményeket) kell szabályozni, amelyeket kénytelenek vagyunk felkeresni. Ha majd a teljes várost lefedik a közterületi térfigyelô rendszerek, akkor a személyes tér határa valóban csak a magánlakás ajtajáig fog tartani, és azzal, hogy kilépünk az utcára, lemondunk a privacy -ra vonatkozó minden igényünkrôl. 68 Látható, hogy az Avtv. alkalmatlan a kamerás térfigyelô rendszerek szabályozására. A FELVÉTELEKHEZ VALÓ HATÓSÁGI HOZZÁFÉRÉS A kamerás térfigyelés Rtv.-n belüli szabályozásának a legjobban sikerült része a kész felvételek kezelésének szabályairól szóló; ez a szabályozás megfelel az Avtv. szabályozási szintjének. Az Rtv. attól függetlenül biztosítja a képmások védelmét, hogy állást kellene foglalnia a képmás személyes adatok körébe tartozásának kérdésében; a felvételek átadását, továbbítását az Rtv. általános adatvédelmi elôírásai szabályozzák. A felvételekhez való hozzáférés, azok továbbítása, illetve törlése kérdésében az ORFK-intézkedés minta értékû szabályozást ad: 11. A felvételekhez történô hozzáférést, illetve a felvételek felhasználásának célját, jogalapját és a felvételt átvevô szervet vagy személyt dokumentálni kell (Adattovábbítási nyilvántartás). A dokumentációs kötelezettség vonatkozik azokra az esetekre is, amikor a felvételek szabálysértési vagy büntetôeljárás lefolytatására hatáskörrel és illetékességgel rendelkezô hatóságnak kerülnek átadásra. 12. A felvételek továbbítása elôtt minden esetben meg kell gyôzôdni az adatátadás jogalapjának meglétérôl. Az adattovábbítás során csak olyan felvételek adhatók át, amelyek a büntetô- vagy szabálysértési eljárás eredményes lefolytatásához szükségesek. A rendszer által közvetített képeket rögzítô adathordozókról nyilvántartás vezetését írja elô, melybe az adathordozó minden lényeges adatát fel kell jegyezni (mikor készült a felvétel, mikor, ki férhetett hozzá, ki készített róla másolatot, kivonatot, törlését ki végezte). A szabályozás talán egyetlen kifogásolható pontja a hathónapos megsemmisítési idô. Az adatvédelmi biztos javasolta ugyan, 69 hogy kezdeményezzék a hat hónap negyvennyolc órás idôtartamra való csökkentését, de az Rtv. módosításához a jelen lévô országgyûlési képviselôk szavazatának kétharmadára lenne szükség. A KÉPFELVÉTELEK FELHASZNÁLÁSA A térfigyelô rendszerek használata mellett a legfôbb érv az általuk készített képfelvételek büntetôeljárásbeli felhasználása. A térfigyelés propagátorai majdhogynem a bizonyítékok új királynôjének tekintik e felvételeket. A kamerás megfigyelés folyamatában az utolsó mozzanat, amikor a bíróság a képfelvételeket bizonyítékként értékeli. A büntetôeljárási törvény (Be.) 76. -a a bizonyítás eszközei között felsorolja a tárgyi bizonyítási eszközöket. A 115. (1) bekezdésében kifejti, hogy 34 / TANULMÁNY FUNDAMENTUM / SZÁM
17 tárgyi bizonyítási eszköz minden olyan tárgy (dolog), amely a bizonyítandó tény bizonyítására alkalmas, így különösen az, amely a bûncselekmény elkövetésének nyomait hordozza, a (2) bekezdésbôl pedig kiderül, hogy minden olyan tárgy, amely mûszaki, vegyi vagy más eljárással adatokat rögzít. Az utóbbi szakaszhoz kapcsolódó magyarázat szerint a (2) bekezdés kiterjeszti a tárgyi bizonyítási eszközök körét a mûszaki vagy vegyi úton adatokat rögzítô tárgyakra. Ilyen lehet a fénykép, film-, videó- és hangfelvétel, számítógépes elektronikus jel. A Be. és kommentárja nem hagy kétséget afelôl, hogy a képfelvétel tárgyi bizonyítási eszköz. A 115. (2) bekezdése a régi Be. 82. (2) bekezdését szinte szó szerint veszi át; Király Tibor a banktermet pásztázó videokamera felvételét, illetve a futballpálya környékén készült videofelvételeket is ebbe a körbe sorolja. 70 A bizonyítási eszközöket az eljárásoktól elkülönítve szabályozza az Be.: Szemlét a bíróság, illetôleg az ügyész rendel el és tart, ha a bizonyítandó tény felderítéséhez vagy megállapításához személy, tárgy vagy helyszín megtekintése, illetôleg tárgy vagy helyszín megfigyelése szükséges. Annak részletezése, hogy a videofelvétel mint tárgyi bizonyítási eszköz esetében a szemle az ismeretszerzés módja feleslegesnek tûnhet, de ennek kapcsán érdemes kitérni ismét a német joggyakorlat egy esetére. 71 Egy nyomozás során a rendôrség a gyanúsított lakásának ajtaját titkos módszerekkel, majd napi huszonnégy órában, hónapokon keresztül megfigyelte. A képfelvételeket az aktákhoz nem csatolták. A felvételek tartalmát részleteiben úgy adták elô a periratokban, hogy X. bûnügyi nyomozó a videotekercseket kiértékelte, és a két éjszakán át tartó kiértékelés eredményét egy másik nyomozónak elôadta, aki ebbôl egy kihallgatási jegyzôkönyvet készített. A vádiratban X-et tanúnak nevezték. A kamerás megfigyelés tényét nem közölték, még a bíróság számára is csak a fôtárgyaláson vált elôször nyilvánvalóvá, hogy videofelvételek készültek, 72 melyeket a fôtárgyaláson meg is szemléltek. Egy héttel azután, hogy a védelem számára ismertté váltak a felvételek, az eljárás felfüggesztését kérték, arra hivatkozva, hogy a felvételekkel részletekbe menôen szeretnének foglalkozni és a védelmet ahhoz igazítani. A bíróság elutasította a kérelmet azzal az indoklással, hogy az eljárásban lényeges események a hazajövetelek és távozások már szerepelnek az ügyiratban, még ha csak kihallgatási jegyzôkönyv formájában is. Továbbá a felvételek bírósági szemléjekor a védelem megkapta a rendôri megfigyelési jelentést és a felvételek alapján készült néhány állóképet, illetve a lehetôséget arra, hogy megfelelô technikai berendezések rendelkezésükre bocsátásával a rendôrségen a felvételeket megtekintsék (tíz nappal a fôtárgyalás után ezt meg is tették). Hasonló kérdésben döntött egy magyar bíróság: 73 A vádlott meghatalmazott védôje a nyomozás során a sértett boncolásáról, a helyszínelésrôl és a vádlott kihallgatásáról készült videofelvételekrôl másolat kiadását kérte, szintén a tüzetesebb megtekintés, a védelem jobb felkészülése érdekében. A bíróság azonban az iratot és a mûszaki vagy vegyi úton adatokat rögzítô tárgyakat tárgyi bizonyítási eszköznek tekintette, és azokat az okirat fogalmától elhatárolta. Megállapította, hogy az egyes eljárási cselekményekrôl készült videofelvételek okirati bizonyítási eszközök (esetünkben errôl van szó), melyekre a közvetlenség elve vonatkozik és azok a bírósági tárgyalás során kerülhetnek ismertetésre, másolat nem készíthetô róluk. A német bíróság elmulasztotta az okirat és az irattal azonos kategóriába tartozó videofelvételek, azaz tárgyi bizonyítási eszközök megkülönböztetését, azonban (a nyomozó hatóság inkvizitórius eljárási technikája ellenére) eleget tett a bírósági tárgyaláson való szemlével a közvetlenség elvének. A magyar bíróság ennek a komplementerét vizsgálta az okirat, illetve az eljárási cselekményrôl készült, az okirattal egy kategóriába tartozó videofelvétel és a tárgyi bizonyítási eszköznek tekintett videofelvétel között tett különbséget, és szintén megfelelt a közvetlenség elvének. A német esetet a magyar jog szerint vizsgálva elmondható, hogy a Be. 70/A. -a alapján a büntetôeljárás során keletkezett iratokról [amelyek szabályozását a 115. (2) bekezdése szerint filmfelvételekre is alkalmazni kell] az új szabályozás szerint már nem csak a kérelmezôt érintô körben másolatot kell kiadni. Magyar bíróság hasonló gyakorlata a Be. alapján törvénysértô lenne, ezzel párhuzamos német kritika olvasható a már idézett cikkben. 74 Visszatérve az eredeti kérdésre: mikor és hogyan használhatók fel a térfigyelô kamerák által készített felvételek? Az okiratokra vonatkozik a közvetlenség elve, a tárgyi bizonyítási eszközökre azonban nem minden esetben. A Be. és a régi Be. ezt a kérdést egyaránt úgy szabályozza, hogy az eljárás során fel lehet használni a bizonyítás olyan eszközeit is, amelyeket valamely hatóság jogszabályban meghatározott feladatainak teljesítése során a hatáskörében eljárva a büntetôeljárás megindítása elôtt készített, illetôleg beszerzett. Ez akkor indokolt, ha a bizonyíték más módon már nem beszerezhetô vagy pótolható. 75 Ebbôl a szabályból indul ki a kamerák telepítésekor a rendôrség: a törvényben meghatározott feladatai ellátása során az arra illetékes hatóság. Például a kamerákat kezelô rendôrség a mindennapi kamerás megfigyeléssel olyan bizonyítási eszközöket készít FUNDAMENTUM / SZÁM TANULMÁNY / 35
18 még az eljárás megindítása elôtt, amelyek a büntetôeljárás során felhasználhatók. Ez a rendelkezés problémamentesnek tûnik, de vizsgáljuk meg két részletét a közvetlenség elve alóli felmentésnek. 1. Mit jelent az a felhatalmazás, mely szerint valamely hatóság jogszabályban meghatározott feladatainak teljesítése során a hatáskörében eljárva [Be. 76. (2)] bizonyítási eszközöket szerez meg? A négy alappillér közül most kettôre érdemes figyelni: a bûnmegelôzési és a bûnüldözési feladatra. Ugyan az Rtv. ezeket különálló feladatokként határozza meg, a rendôrség szervezetében, tevékenységében ennek alig látni nyomát. A bûnüldözés és a bûnmegelôzés feladatainak az államigazgatással egyenrangúként kezelése pedig arról a tényrôl tereli el a figyelmet, hogy a bûnmegelôzési teendôk többsége pontosan államigazgatási jogkörben gyakorolható [...] annak egyértelmû kimondását várnám el, hogy a testület a közigazgatás rendszerében látja el teendôit. Ez alól kivétel a nyomozás, amelyben a büntetôeljárás szabályai az irányadók. 76 Az idézet elsô tétele a bûnüldözést és a bûnmegelôzést világosan elválasztja egymástól, a második tétel pedig a nyomozást (bûnüldözést) távolítja el a rendôrség három másik alapfeladatától. A képfelvételek készítését az Rtv. akként szabályozza, hogy rendôri intézkedéssel összefüggésben készülhet kép, illetve a rendôrség közbiztonsági célból képfelvevô berendezést szerelhet fel, továbbá a Rendôrség által készített kép- és hangfelvételek, illetôleg az abban szereplô személyes adatok csak az esemény helyszínén elkövetett bûncselekmény vagy szabálysértés miatt kezdeményezett eljárás során, valamint körözött személy azonosítása céljából használhatók fel. Ebben a szakaszban a törvény megkülönböztet közbiztonsági (bûnmegelôzési?) és bûnüldözési célokat, illetve említ még szabálysértési eljárási és körözési célokat is. Látható, hogy a kamerás térfigyelés különbözô rendôrségi célokat szolgálhat. Az Avtv. az adatkezelés célhoz kötöttségének elvét fejti ki. A felvételkészítésnek az indításkor ugyanazt a célt kell szolgálnia, mint bármely más pillanatban, illetve a kép elkészültekor. Az Rtv. négy célt jelöl meg, a fentiekben az Rtv 42. -ából nyert négy feladat is e négy célból egynek-egynek feleltethetô meg. A rendôrségi képfelvételek készítése tehát mind az Avtv. általános, mind az Rtv. speciális normái alapján célhoz kötött tevékenység. A német jogban szintén szerepel a célhoz kötöttség elve. A rendôrség feladatai közt megkülönböztetik a bûnmegelôzési és a bûnüldözôi tevékenységet. A bûnmegelôzési feladatok során nyert információkat nem lehet minden további nélkül felhasználni a bûnüldözôi feladatok ellátása során, mivel ezek az információk egyrészt célidegenek (Zweckentfremdung) a bírói megismeréstôl, másrészt a korai információnyerés alkotmányos jogsérelmet valósít meg. 77 A Be. által támogatott legalitás elve az Avtv. célhoz kötöttségi elvével kerül konfliktusba. A német Alkotmánybíróság gyakran idézett népszámlálási határozata kimondja, hogy a bûnmegelôzési rendôrség tudomására jutott ismeretek a bûnüldözô rendôrségnek vagy az ügyészségnek való továbbadásakor információk»célidegenség«-ével van dolgunk, amely (vagy) eljárásjogi garanciákat igényel. 78 Azonos logika érvényes a magyar Be. esetében, tehát a törvényellenes (célidegen) magatartás nem tartozhat a jogszabályban meghatározott feladatok közé. 2. A második vizsgálandó részlet: ha a bizonyíték más módon már nem beszerezhetô vagy pótolható kitételnek hol húzódhat a határa? A másodkézbôl beszerzett bizonyítási eszközök, illetve bizonyítékok értékelése során vizsgálni kell majd, vajon a hatóság hatáskörében és feladatainak teljesítésében járt-e el, amikor a jegyzôkönyv készült, vagy a tárgyi bizonyítási eszközt megszerezte, de ezeken túl azt is, vajon egyébként megfelelnek-e a Be. szabályainak A Be. a bizonyítékok szabad értékelésével szerkezetileg azonos helyen tartalmazza a bizonyítási tilalmakat: Nem értékelhetô bizonyítékként az olyan bizonyítási eszközbôl származó tény, amelyet a bíróság, az ügyész vagy a nyomozó hatóság bûncselekmény útján, más tiltott módon vagy a résztvevôk eljárási jogainak lényeges korlátozásával szerzett meg. Az emberi méltóság és a személyiségi jogok védelme az általános/alapvetô rendelkezések közül a bizonyítás törvényességének szabályozásához került. A bizonyítási cselekmények végzésekor az emberi méltóságot, az érintettek személyiségi jogait és a kegyeleti jogot tiszteletben kell tartani, és biztosítani kell, hogy a magánéletre vonatkozó adatok szükségtelenül ne kerüljenek nyilvánosságra. Örömteli fejlemény, hogy a személyi szabadság és más állampolgári jogok köre láthatóan kibôvült, megváltozott az Alkotmánybíróság által értelmezett, illetve kialakított fogalmi rendszernek megfelelôen, és a jövôben a büntetôeljárási jog ezen a téren fogalmi zavaroktól mentesnek ígérkezik. A bizonyítékok beszerzésének módja azonban további problémákat tartogat. A GYANÚSÍTOTT JOGAINAK KORLÁTOZÁSA Az alkotmány a szabadságtól való megfosztást törvényben meghatározott okokhoz és törvényben 36 / TANULMÁNY FUNDAMENTUM / SZÁM
19 meghatározott eljáráshoz köti. Ebben a kérdésben a szabadság fogalmának az amerikai liberty szerinti értelmezését, a szabadságok körének tág meghatározását tartanám ideálisnak. Az Alkotmánybíróság azonban tisztázza a kérdést, így csak egy szerény analógia bemutatására van lehetôségem. Az Alkotmánybíróság számos határozatában vizsgálta az elôzetes letartóztatás intézményének alkotmányos vonatkozásait, különösen a személyes szabadságtól való megfosztás lehetséges okaira és garanciális szabályaira, illetve az ártatlanság vélelmének érvényesülésére tekintettel. Az elôzetes letartóztatás intézményét az alkotmány és a Polgári és politikai jogok nemzetközi egyezségokmánya alapján értelmezi. Az állami büntetô igény érvényesítése céljából szükséges és arányos mértékben korlátozhatónak tekinti a személyes szabadságot. A személyes szabadság ily módon való korlátozása nem sérti az ártatlanság vélelmét. A szükséges és arányos korlátozás garanciája az ügyészi indítvány és az indítványról döntô bírói végzés. A személy képmásához való jogának korlátozása nem jelent a személyes szabadság korlátozásánál súlyosabb kényszerintézkedést. Az állam büntetô igényének érvényesítését jelenti a gyanúsított képmásának kezelése; ahhoz, hogy a felvételek kezelése az érintett általános személyiségi jogát csak szükséges és arányos mértékben korlátozza, törvényi garanciákra van szükség. Az elôzetes letartóztatáshoz hasonlóan ha a felvételek készítése elrendelésének oka/célja megszûnt, a felvételeket megsemmisítik. Gyanúsítottról készített kamerás felvételek esetében látható, hogy az nem jelenti alapvetô jogainak alkotmányellenes korlátozását. Garanciális szempontból két kérdés merül fel. Büntetôeljárási szempontból indokolható a gyanús, de bûncselekmény elkövetésével hivatalosan meg nem gyanúsított személyekrôl felvételek készítése ez egy már korábban tárgyalt kérdéskörhöz vezet vissza. A másik garanciális kérdés, hogy a gyanúsítottakról készülô felvételek jogszerûségét ki vizsgálja. Nem várható el, hogy az elôzetes letartóztatáshoz hasonló kettôs kontroll védje a képmáshoz való jogot, de a képmások készítésének felügyelete jogos igény. Ki ôrizze az ôrzôket? A német alkotmányjogi irodalom egy további problémát vet fel a gyanúsítottakról készülô felvételek kapcsán. A gyanúsítottról készülô felvétel azáltal, hogy a gyanúsított a nap huszonnégy órájában nem tudja az általa szándékolt külsô képet megjeleníteni magáról, a gyanúsított önkifejezési jogát, így az önmaga elleni tanúvallomásra kényszerítés tilalmát sérti. HARMADIK SZEMÉLYEK JOGAINAK KORLÁTOZÁSA Elôzetes letartóztatás esetén aligha merülhet fel bûncselekménnyel egyáltalán nem érintett személyek szabadságának korlátozása, így ezt a kérdést analógia alapján nem lehet megválaszolni. Harmadik személyeket a célhoz kötöttség elve kell hogy megvédje, adatkezelés csak a cél eléréséhez szükséges mértékben történhet (az adattakarékosság elve). Az adatvédelmi biztos egy állásfoglalásában az Avtv.-vel ellentétesnek találta a rendôrségnek azt az intézkedését, hogy megszorítás nélkül egy csoport összes tagjának adatait kérte, hogy azokból válogathasson, pedig csak a csoport néhány tagjának adataira lett volna szüksége. Az adatvédelmi biztos szerint az adatigénylés csak annyi és olyan személyes adatra vonatkozhat, amely a megkeresése céljának megvalósításához elengedhetetlenül szükséges. Képfelvételek esetében annyival súlyosabb e probléma másfajta adatokkal szemben, hogy a felvételeken szinte mindig vannak olyan szereplôk, akik csak véletlenül jártak arra. A felvételek gyakorisága és a képeken szereplô harmadik személyek nagy száma alapján kijelenthetô, hogy tömeges méretekben történô jogosulatlan adatkezelésrôl/képmáskezelésrôl van szó. Úgy hiszem, az érintettek nagy száma miatt aligha kétséges, hogy az állami büntetô igény effajta érvényesítése valóban sérti a szükségesség és arányosság elvét, alapvetô alkotmányos jogainkat. A SZÁZSZEMÛ ARGOSZ MEGÖLÉSE A görög mitológia százszemû ôrét Hermész, a tolvajok, a kereskedôk, a csalafintaság, az úton lévôk, a megértés istene, a hálószobák ôre ölte meg. A történet nem tanulság nélkül való, az új Argosznak is ez lehet a veszte. A német nyelvnek új, egyetlen magyar kifejezéssel nem visszaadható szóösszetétele az Überwachungsdruck. A szó elsô fele megfigyelést, a második nyomást, szorítást, szorongást jelent. A német információs önrendelkezési jog megalapozásakor az Alkotmánybíróság ebbôl a szorongásból indult ki. Ha valaki sohasem tudhatja, hogy róla ki milyen információkkal rendelkezik, ha bizonytalan abban, hogy akivel érintkezik, az mit és mennyit tud róla, akkor az illetô bármilyen döntési helyzetbe kerüljön is, sokkal kevésbé választhat a megszokottól, az átlagostól eltérô magatartást. Hiszen nem tudhatja, ki és hol jegyzi fel deviáns viselkedését és ezeket az információkat birtokosuk hogyan használja fel. Az egyetlen megoldás, hogy nem szabad feltûnni. Ha valakinek számol- FUNDAMENTUM / SZÁM TANULMÁNY / 37
20 nia kell azzal, hogy egy politikai megmozduláson, demonstráción való részvételét regisztrálják, jó eséllyel nem kíván majd azon részt venni. Ebben a bizonytalanságban lassanként lemond szabadságjogainak gyakorlásáról. Az egyén önkorlátozása nemcsak személyes kár, nemcsak az egyén szabadságainak beszûkülését jelenti, hanem az együttmûködési készséget, a szolidaritásérzetet, a társadalom szövetét károsítja. A hatalom és az egyén viszonya, a baloldali eszme örökzöld témája a fizikai, a gazdasági, a kulturális/tudás alapú elnyomás fejezetei után most az információs elnyomás elsô bekezdésénél tart. Minden egyes korszak újfajta elnyomása integrálja a korábbi típusú elnyomásokat, és azoknál mélyebben, szélesebben teremti meg saját uralmát. Ha a társadalom változásának ezt a fejlôdést feltételezô gondolatát veszem alapul és megvalósulni látom csak az utóbbi tizenöt év legvadabb fantáziaszüleményeit, az némi aggodalomra ad okot. A kamerás térfigyelés az információtechnológia csak egy kicsi, jelentéktelen területe, magában egyelôre nem több egy újabb technikai eszköznél, mely a régi gyakorlatokat új módszerekkel valósítja meg. Az optika és az elektronika csodájának köszönhetôen a hatalom egy újabb játékszert kapott, amelyet most még csak próbálgat, a rég bevált játékokat játssza vele, és ezt még a játékot korlátozni vágyók is képesek követni. Térfigyelô rendszerekkel nemcsak a hatalom rendelkezik, hanem bárki olcsón beszerezheti azokat, és saját kedvtelésbôl is térfigyelhet kicsit hasonlít a rádióamatôrködésre. Sôt nap mint nap újabb és újabb játékok jelennek meg, -feltörés, telefonlehallgatás, egészségügyi és jövedelmi adatok gyûjtése bárki hódolhat ezeknek az új hobbiknak, nagyjából kockázatmentesen. Van még hátra egy kis idô, hogy a társadalom régi keretei, a hatalomgyakorlás bevált formái még összetartsák a társadalmat. A kamerás térfigyelés a saját hatókörén belül lassan bontja meg a társadalom ösztönös egyensúlyi folyamatait. Míg a városi közrendnek hagyományosan a rutin, a természetes figyelem, a lakosság beavatkozása az elsôdleges fenntartója, a kamerás rendszer a biztonság hamis ígéretével ezt az önszabályozó rendszert erodálja, és a rend fenntartását teljes egészében a rendôrség feladatává teszi. A spontán rend helyébe a kikényszerített rend lép. Ki szeretne egy erôszakos konfliktusba beavatkozni az utcán, ha biztosra veszi, hogy azt a rendôrök is látják, vagy akár azzal is számolnia kell, hogy a helyzet tisztázatlansága és a rendôrség felelôtlensége folytán épp azt tartóztatják le, aki szét akarta választani a feleket? Van még hátra egy kis idô, hogy a társadalmi kohéziónak nevezett jelenség visszafordíthatatlanul bomlásnak induljon. A kamerás térfigyelés a diszkriminatív hatalmi gyakorlat felnagyításával, a leszakadó társadalmi rétegek hatékonyabb perifériára szorításával lerövidíti ezt az idôt. A teljes ellenôrzés kiépítése a teljes ellenôrizhetetlenség megjelenésével jár együtt. Van még hátra egy-két év, hogy ezek a ma még komolytalan vállalkozásoknak tûnô tevékenységek komoly jövedelemforrásokká váljanak, majd még egy-két év, hogy ne csak az eszközök gyártása, hanem azok felhasználása is tömegméretekben történjen. Milliárdos üzletet fog jelenteni biztosítótársaságoknak, hogy egészségügyi adatbázisokat szerezzenek meg, hogy ügyfeleik génkészlete alapján becsülhessék meg a biztosítással vállalt kockázatot. Már ma egész iparág él abból, hogy az internetezôk érdeklôdési körét személyre lebontva pontosan felmérje. A telekommunikációs ipar elemi érdeke, hogy minden telefonhívás egy-egy adott központon keresztül ellenôrizhetôen (leszámlázhatóan) fusson át, elemi érdeke, mivel technikailag semmi nem indokolja sem telefonközpontok, sem telefontársaságok létezését. A térfigyelô technológiának még szintén szüksége van egy-két év fejlôdésre, hogy a monitorokat figyelô embereket végleg lecserélhessék olyan számítógépekre, amelyek közel tökéletes biztonsággal képesek emberi arcokat, mozdulatokat felismerni. Az Egyesült Államokban már túl vannak az arcfelismerô rendszerek elsô nagyszabású próbaüzemein, és úgy tudni, hogy Izrael olyan arcfelismerô rendszerrel rendelkezik, amely még az elmaszkírozott arcokat is beazonosítja. Nem kell sok idô ahhoz, hogy Európában olyan közterületi kamerarendszerek mûködjenek, amelyek bárki tartózkodási helyét másodpercek alatt bemérik. A különbözô információs rendszerek integrációját nem lehet megállítani; a nyilvántartásnak csak egy lényegtelen részlete lesz, hogy valaki megsérti-e a közrendet. Nagy valószínûséggel az államoknak még csak egy átlagos vásárlónál nagyobb szerepe sem lesz az információs piacon. Már most léteznek olyan titkosítási eljárások, amelyeket csak évek alatt lehet feltörni. Az állam nemhogy szabályozni nem tudja majd az információáramlást, hanem egyáltalán nem lesz arra rálátása. Lassan el lehet majd dönteni, hogy vissza a természetbe (esetleg a harmadik világba), vagy pedig továbbra is élvezni akarjuk a nyugati civilizáció áldásait, és lemondunk privacy -nk utolsó morzsáiról is. A társadalomnak két választása van. Dönthet úgy, hogy mindent el lehet titkolni, hogy bárki rendelkezhet olyan információkkal, amelyekkel mások nem; az aszimmetriát fenn lehet tartani, és akinek 38 / TANULMÁNY FUNDAMENTUM / SZÁM